title: Hasan Halmurzajev

text: Vuoden 2010 nuorten kesäolympialaisista Singaporesta Halmurzajev saavutti hopeaa. Eri ikäluokkien MM-kilpailuista hänellä on yksi kulta ja nuorten EM-kilpailuista kaksi kultaa, yksi hopea ja yksi pronssi.


title: Blue Christmas

text: ”Blue Christmas” on Billy Hayesin ja Jay W. Johnsonin kirjoittama joululaulu.


title: Blue Christmas

text: Kappaleen ensimmäisen version nauhoitti Doye O’Dell vuonna 1948. Pian tämän jälkeen julkaistiin Ernest Tubbin, Hugo Winterhalterin ja Russ Morganin versiot, jotka tekivät kappaleesta tunnetun. Ernest Tubbin versio pysyi "Billboard" -lehden Hot Country Songs -listan ensimmäisellä sijalla tammikuun 1950 ensimmäisen viikon ajan. Syyskuussa 1957, kun Elvis Presley nauhoitti oman versionsa kappaleesta, kappale oli jo kuuluisa ympäri Yhdysvaltoja. Elvis julkaisi oman versionsa vuonna 1964. Ensimmäisen julkaisun b-puolella oli ”Wooden Heart” ja toisen julkaisun (1965) b-puolella oli ”Santa Claus Is Back In Town”.


title: Simone Resta

text: Simone Resta (s. 14. syyskuuta 1970) on italialainen insinööri. Vuonna 1995 Resta opiskeli konetekniikkaa Bolognan yliopistossa. Vuodet 1998-2001 hän työskenteli Minardilla. Vuodesta 2001 alkaen hän on työskennellyt Ferrarilla ja vuodesta 2014 lähtien tiimin pääsuunnittelijana.


title: Gkióna

text: Gkióna (, myös "Gióna"), antiikin Aselēnon (, , ”Kuuton”), on vuori Píndos-vuoristossa Keski-Kreikassa. Sen korkeus on 2 510 metriä ja prominenssi 1 702 metriä. Gkióna on Keski-Kreikan vuorista korkein ja Kreikan kaikista vuorista viidenneksi korkein.


title: Gkióna

text: Gkióna sijaitsee Fokiin alueyksikön alueella Parnassós- ja Vardoúsia-vuorten välissä. Gkiónan korkein huippu on nimeltään Pyramída (Πυραμίδα). Muut korkeimmat huiput ovat Pérdika (Πέρδικα, 2 484 m), Tragonóros (Τραγονόρος, 2 456 m), Platyvoúna (Πλατυβούνα, 2 316 m), Profítis Ilías (Προφήτης Ηλίας, 2 298 m), Kástro (Κάστρο, 2 176 m), Vráïla (Βράϊλα, 2 177 m), Paliovoúni (Παλιοβούνι, 2 122 m), Pýrgos (Πύργος, 2 066 m), Lyrítsa (Λυρίτσα, 2 007 m), Bótsikas (Μπότσικας, 1 945 m), Kokkinári (Κοκκινάρι, 1 908 m), Tychioúni (Τυχιούνι, 1 842) ja toinen Profítis Ilías (Προφήτης Ηλίας, 1 806 m).


title: Grámmos

text:
Grámmos (, myös "Grámos", Γράμος) on vuori pohjoisessa Píndos-vuoristossa Kreikan ja Albanian rajalla. Sen korkeimman huipun korkeus on 2 520 metriä. Grámmos on Kreikan kaikista vuorista neljänneksi korkein.
Kreikan puolella Grámmos sijaitsee maan luoteisosassa sijaitsevan Epeiroksen Ioánninan ja Kastorián alueyksiöiden alueella ja Albaniassa maan kaakkoisrajalla. Grámmoksen korkeimman huipun nimi on Tsoúka Pétsik (Τσούκα Πέτσικ). Vuoren muita korkeita huippuja ovat Perífano eli Skírtsi (Περήφανο/Σκίρτση, 2 444 m), Sakoúli (Σακούλι, 2 412 m), Kiáfa eli Diáselo (Κιάφα/Διάσελο, 2 393 m), Moutséli (Μουτσέλι, 2 334 m), Epáno Ar(r)éna (Επάνω Αρ(ρ)ένα, 2 192 m), Káto Ar(r)éna (Κάτω Αρ(ρ)ένα, 2 075 m), Mávri Pétra (Μαύρη Πέτρα, 2 169 m) ja Bantarós (Μπανταρός, 2 036 m).


title: Grámmos

text: Vuorella on kaksi vuoristojärveä, Gkístova ja Moutsália (1 740 m). Aliákmonas- ja Sarantáporos-joet saavat alkunsa vuorelta. Aetomilítsan kylä sijaitsee Grámmoksen rinteellä noin 1 450 metrin korkeudessa. Se on Kreikan korkeimmalla sijaitsevia kyliä. Vuoristossa sijaitseva Grámoksen kylä on saanut nimensä vuoresta.


title: Grámmos

text: Grámmoksen ympäristössä käytiin Kreikan sisällissodan viimeisiä taisteluita vuonna 1949. Nykyisin vuori ja sen ympäristö on Natura 2000 -aluetta.


title: Clayton Murphy

text: Clayton Murphy (s. 26. helmikuuta 1995 Greenville, Ohio) on yhdysvaltalainen keskimatkojen juoksija ja olympiamitalisti. Murphy on 181 senttimetriä pitkä ja painaa 68 kilogrammaa.


title: Clayton Murphy

text: Murphy saavutti pronssia 800 metriltä vuoden 2016 kesäolympialaisista Rio de Janeirosta ennätyksellään 1.42,93. Vuoden 2015 MM-kilpailuissa Pekingissä hän jäi välieriin. Saman vuoden Pan-Amerikan kisoista Torontosta Murphy saavutti kultaa. IAAF World Relays -kilpailuissa 2017 hän saavutti kultaa 4 × 800 metrin viestissä.


title: Clayton Murphy

text: Ulkoradoilla


title: Clayton Murphy

text: Sisäradoilla


title: Kakardítsa

text: Kakardítsa () on vuori Píndos-vuoristoon kuuluvilla Athamaniká- eli Tzoumérka-vuorilla Thessaliassa Kreikassa. Sen korkeus on 2 429 metriä. Kakardítsa on Athamaniká-vuorten korkein huippu.


title: Kakardítsa

text: Vuori sijaitsee Epeirokseen kuuluvan Ioánninan alueyksikön ja Thessaliaan kuuluvan Tríkalan alueyksikön rajalla.


title: Kyllíni (vuori)

text:
Kyllíni eli "Kyllene" () eli Zíreia (Ζήρεια) on vuori ja vuorijono Peloponnesoksen niemimaan pohjoisosassa Kreikassa. Sen korkeus on 2 376 metriä ja prominenssi 1 870 metriä.
Kyllínin korkein huippu on nimeltään Megáli Zíria (Μεγάλη Ζήρια, ”Suuri Zíria”). Toiseksi korkein huippu Mikrí Zíria (Μικρή Ζήρια, ”Pieni Zíria”, 2 227 m) muodostaa vuoren pohjoispään. Huippujen välissä on Flampourítsan rotko. Kyllíni on Peloponnesoksen toiseksi korkein vuori Taÿ́getoksen jälkeen.


title: Kyllíni (vuori)

text: Kreikkalaisessa mytologiassa vuori sai nimensä Kyllene-nimisestä vuorinymfistä eli oreadista. Atlaksen ja Pleionen tyttäret plejadit syntyivät vuorella. Myös Hermeen uskottiin syntyneen vuorella olevassa luolassa.


title: Kyllíni (vuori)

text: Kyllínillä 850 metrin korkeudessa sijaitsee Ateenan kansallisen observatorion Kryonérin tähtitieteellinen asema.


title: Thiago Maia

text: Thiago Maia Alencar (s. 13. maaliskuuta 1997 Boa Vista) on brasilialainen jalkapalloilija, joka edustaa Série A:ssa pelaavaa Santosia. Pelipaikaltaan vasenjalkainen Maia on keskikenttäpelaaja.


title: Thiago Maia

text: Maia aloitti ammattilaisuransa Santosin paidassa Série A:ssa kaudella 2014 pelaten yhden ottelun. Kaudella 2016 Maia voitti seuran kanssa Campeonato Paulistan.


title: Thiago Maia

text: Maia on edustanut Brasiliaa nuorten maajoukkueissa. Hän kuuluu Brasilian joukkueeseen vuoden 2016 kesäolympialaisissa Rio de Janeirossa.


title: Thiago Maia

text: Santos FC


title: Taÿ́getos

text:
Taÿ́getos (; myös "Taigetos"; ) on vuori Peloponnesoksen niemimaalla Kreikassa. Sen korkeimman huipun Profítis Ilíaksen (Προφήτης Ηλίας) korkeus on 2 404 metriä ja prominenssi 2 344 metriä. Taÿ́getos on Peloponnesoksen korkein vuori. Prominenssiltaan se on Kreikan kolmanneksi korkein.
Taÿ́getos sijaitsee Lakonian ja Messenian rajalla. Vuoressa on viisi korkeampaa huippua, ja siksi se tunnetaan myös nimellä "Pentadáktylos" (Πενταδάκτυλος, ”Viisisorminen”). Vuoren korkein huippu on saanut nimensä siellä olevasta Profeetta Elialle omistetusta kappelista. Vuoren muut korkeimmat huiput ovat Marmarókastro (Μαρμαρόκαστρο, 2 228 m), Mavrovoúna eli Vasilikí (Μαυροβούνα/Βασιλική, 1 908 m), Neraïdovoúna (Νεραϊδοβούνα, 2 025 m) ja Chalasméno Vounó (Χαλασμένο βουνό, 2 204 m). Vuorelta saavat alkunsa Evrótas (Eurotas) -joki, joka virtaa Lakoniaan, sekä Nédonas-joki, joka virtaa Messeniaan.


title: Taÿ́getos

text: Kreikkalaisessa mytologiassa vuori sai nimensä Taygete-nimisestä nymfistä, joka oli Atlaksen tytär. Antiikin aikana vuori oli tärkeä spartalaisille, ja vuori näkyy hyvin myös nykyiseen Spártin kaupunkiin. Antiikin aikana elinkelvottomiksi tuomitut spartalaislapset surmattiin heittämällä heidät Kaiadaksen rotkoon vuorella. Nykyisin vuori on Natura 2000 -aluetta. Se on tärkeä lintujensuojelualue ja sitä on ehdotettu myös kansallispuistoksi. Profeetta Elian kappelilla juhlitaan aina 20. heinäkuuta, ja tällöin vuorelle kiipeää suuri määrä ihmisiä.


title: Týmfi

text: Týmfi (; myös "Tímfi") on vuori pohjoisessa Píndos-vuoristossa Epeiroksessa Kreikassa. Sen korkeus on 2 497 metriä ja prominenssi 1 250 metriä. Týmfi on Kreikan kaikista vuorista kuudenneksi korkein.


title: Týmfi

text: Týmfi sijaitsee Zagórin kunnassa Ioánninan alueyksikön alueella. Týmfin korkeimman huipun nimi on Gkamíla (Gamíla, Γκαμήλα). Muut korkeimmat huiput ovat Gkoúra (Γκούρα, 2 467 m) ja Astráka (Αστράκα, 2 432 m). Vuorella noin 2 050 metrin korkeudessa sijaitsee vuoristojärvi Drakólimni (Δρακόλιμνη, ”Lohikäärmejärvi”). Myös muun muassa Víkoksen rotko sijaitsee vuoren alueella. Vuoren alue on osa Pohjoisen Píndoksen kansallispuistoa.


title: Týmfi

text: Zagórin kunnan osa Týmfin kunnallisyksikkö, entinen itsenäinen kunta, on saanut nimensä vuoresta.


title: Vardoúsia

text:
Vardoúsia () eli Kórakas (Κόρακας) on vuori ja vuorijono Keski-Kreikassa. Sen korkeimman huipun korkeus on 2 495 metriä ja prominenssi 1 289 metriä. Vardoúsia on Kreikan kaikista vuorista seitsemänneksi korkein.
Vardoúsia sijaitsee pääosin Fokiin alueyksikön alueella. Pienempi osa siitä on Fthiotiin alueyksikön alueella. Vuorijono on Píndos-vuoriston eteläinen jatke. Vuoressa on toistakymmentä yli 2 000 metriä korkeaa huippua. Korkein huippu on nimeltään Kórakas, jota nimeä käytetään myös koko vuoresta. Muut korkeimmat huiput ovat Kokkiniás (Κοκκινιάς, 2 404 m), Pyramída (Πυραμίδα, 2 348 m), Megáli Soúfla (Μεγάλη Σούφλα, 2 340 m), Pláka (Πλάκα, 2 320 m), Chomírianis eli Megáli Choúni (Χωμήριανης/Μεγάλη Χούνη, 2 294 m), Alogórachi (Αλογόραχη, 2 265 m), Kostáritsas (Κωστάριτσας, 2 216 m), Káto Psiló (Κάτω Ψηλό, 2 140 m), Gidovoúni (Γιδοβούνι, 2 065 m) ja Sináni (Σινάνι, 2 055 m).


title: Vardoúsia

text: Dorídan kunnan osa Vardoúsian kunnallisyksikkö, entinen itsenäinen kunta, on saanut nimensä vuoresta.


title: Hasanboj Dusmatov

text: Hasanboj Dusmatov (s. 24. kesäkuuta 1993 Andižan) on uzbekistanilainen amatöörinyrkkeilyn olympiavoittaja. 156 senttimetriä pitkä ja 49 kilogrammaa painava Dusmatov kilpailee kevyessä kärpässarjassa.


title: Hasanboj Dusmatov

text: Dusmatov saavutti olympiakultaa kevyestä kärpässarjasta vuoden 2016 kesäolympialaisista Rio de Janeirosta kaataen finaalissa Kolumbian Yuberjen Martínezin. Aasian-mestaruuskilpailuista Dusmatovilla on yksi kulta. Vuoden 2013 kesäuniversiadeista Kazanista Dusmatov saavutti kultaa kevyestä kärpässarjasta.


title: Kreikka kesäolympialaisissa 2016

text: Kreikka osallistui Rio de Janeiron olympialaisiin 2016 93 urheilijan joukkueella. Kreikan lipunkantajana avajaisissa toimi Sofia Bekatorou. Kreikka saavutti kisoissa kuusi mitalia; kolme kultaa, yhden hopean ja kaksi pronssia.


title: Vieraan vallan aurinko

text: Vieraan vallan aurinko on rockyhtye Kotiteollisuuden 15. studioalbumi, joka julkaistiin 14. lokakuuta 2016 levymerkillä Johanna Kustannus. Albumin ensimmäinen single "Viinamäki" sai ensisoittonsa Radio Rockilla 1. syyskuuta klo 7, minkä jälkeen kappale julkaistiin virallisesti 2. syyskuuta.


title: Vieraan vallan aurinko

text: Albumi debytoi Suomen virallisen listan toisella sijalla, ja pysyi listalla yhteensä viisi viikkoa.


title: Staffaasi

text: Staffaasi tarkoittaa maisema- tai arkkitehtuurimaalauksissa olevia henkilöitä tai eläinhahmoja. Staffaasia sanotaan myös täytefiguuriksi.


title: Staffaasi

text: Staffaaseja pidetään juuri täytekuvina, eivätkä ne ole niinkään maalauksen päähahmoja. Staffaaseja sijoitetaan maalaukseen joko perspektiivin korostamiseksi tai mittakaavan havainnollistamiseksi tai elävöittämikseksi.


title: Staffaasi

text: Toisinaan, esimerkiksi 1600-luvun hollantilaisessa maalaustaiteessa staffaaseja malasivat niihin erikoistuneet taiteilijat, jotka olivat eri henkilöitä kuin varsinaisen maalauksen tehneet.


title: Rikkaiden panttilainaamo

text: Rikkaiden panttilainaamo () on brittiläinen tositelevisiosarja. Ohjelmassa käydään kauppaa Lambourghineista, timanttisormuksista, helikoptereista ja minisukellusveneistä. Sarjan esittäminen alkoi brittiläisellä Channel 4-kanavalla 17. syyskuuta 2013. Suomessa sarjan esittäminen alkoi Jim-kanavalla 18. marraskuuta 2014.


title: Panttilainaamo Louisiana

text: Panttilainaamo Louisiana () on yhdysvaltalainen tositelevisiosarja. Ohjelmassa seurataan Alexandriassa sijaitsevan Silver Dollar Pawn & Jewelry Center -putiikin arkea. Sarjan esittäminen alkoi yhdysvaltalaisella History-kanavalla 8. tammikuuta 2012. Suomessa sarjan esittäminen alkoi Jim-kanavalla 1. joulukuuta 2014.


title: Panttilainaamo (brittiläinen televisiosarja)

text: Panttilainaamo () on brittiläinen tositelevisiosarja. Ohjelmassa seurataan Regal Pawn -panttilainaamon arkea Chesterissä. Sarjan esittäminen alkoi eurooppalaisella History-kanavalla 26. elokuuta 2013. Suomessa sarjan esittäminen alkoi Jim-kanavalla 3. lokakuuta 2014.


title: Pohjois-Borneo kesäolympialaisissa 1956

text: Pohjois-Borneo osallistui Australian Melbournessa järjestettyihin vuoden 1956 kesäolympialaisiin. Kyseessä oli maan ainutkertainen osallistuminen olympialaisiin kisojen historiassa. Pohjois-Borneo oli brittiläinen protektoraatti, josta tuli vuonna 1963 osa uutta Malesian liittovaltiota Sabahin osavaltiona.


title: Pohjois-Borneo kesäolympialaisissa 1956

text: Pohjois-Borneo osallistui kisoihin kahdella urheilijalla, jotka kilpailivat samassa lajissa, eli miesten kolmiloikassa. Kumpikaan heistä ei edennyt loppukilpailuun.


title: Gordon Ramsay maailmalla

text: Gordon Ramsay maailmalla () on brittiläinen televisiosarja, jonka pääosassa on Gordon Ramsay. Sarja alkoi brittiläisellä History-kanavalla 18. tammikuuta 2010. Suomessa sarjan esittäminen alkoi Jim-kanavalla 2. marraskuuta 2014.


title: Asko Mäki

text: Asko Mäki (s. 10. huhtikuuta 1956) on turkulainen poliitikko ja kulttuurilautakunnan jäsen. Hän oli yksi Vasemmistoliiton perustajajäsenistä ja Suomen Kommunistisen Puolueen (SKP) viimeinen pääsihteeri vuosina 1990–1992.


title: Asko Mäki

text: Mäki valmistui ylioppilaaksi Turun klassillisesta lyseosta vuonna 1975 ja Turun yliopistosta 1991.


title: Asko Mäki

text: Mäki liittyi SKDL:n jäsenjärjestöön eli Suomen Demokraattiseen Nuorisoliittoon vuonna 1970 ollessaan vasta 14-vuotias. Liittyminen Suomen Kommunistiseen Puolueeseen edellytti muuttoa Helsinkiin, sillä vähemmistöläinen SKP:n Turun piiri ei hyväksynyt enemmistöläistä Mäkeä riveihinsä.


title: Asko Mäki

text: Mäki kohosi SKP:n pääsihteeriksi vuosiksi 1990–1992. Hän oli Vasemmistoliiton perustajajäsen vuonna 1990 ja vaikutti yhden kauden sen puoluehallituksessa. Vuosina 2012–2015 hän toimi Turun Vasemmistoliiton puheenjohtajana. Vuonna 2016 Mäki jätti myös Vasemmistoliiton ja loikkasi SDP:hen.


title: Hotellit kuntoon, Gordon Ramsay

text: Hotellit kuntoon, Gordon Ramsay () on yhdysvaltalainen televisiosarja, jonka pääosassa on Gordon Ramsay joka pyrkii parantamaan yhdysvaltalaisten hotellien tasoa. Sarja alkoi yhdysvaltalaisella Fox-kanavalla 13. elokuuta 2012. Suomessa sarjan esittäminen alkoi Nelonen-kanavalla 31. heinäkuuta 2014.


title: Tuhkapaju

text: Tuhkapaju ("Salix cinerea") on pajukasvien heimoon ("Salicaceae") kuuluva kasvilaji. Suomessa tuhkapaju on yleinen tai melko yleinen etelärannikolta Etelä-Lappiin asti.


title: Tuhkapaju

text: Tuhkapaju on puuvartinen kasvilaji ja voi kasvaa muutaman metrin korkuiseksi pensaaksi tai pieneksi puuksi. Tuhkapaju kasvaa monenlaisilla, tyypillisesti kosteahkoilla kasvupaikoilla, kuten rannoilla, ojanpientareilla ja vanhoilla pelloilla. Tuhkapajun lehdet ovat puikeita, suurikorvakkeisia, vihreitä ja alapinnaltaan harmahtavanvihreitä. Tuhkapaju kukkii huhti-toukokuussa ennen lehtien puhkeamista. Sen kukinnot ovat pystyjä norkkoja, jotka varisevat alas kokonaisina.


title: Tuhkapaju

text: Tuhkapaju voi risteytyä muiden pajulajien kanssa.


title: Gordon kokkaa tykimmin

text: Gordon kokkaa tykimmin () on brittiläinen televisiosarja, jonka pääosassa on Gordon Ramsay. Ohjelmassa Ramsay näyttää, kuinka hyvää ruokaa tehdään helposti ja kekseliäästi. Sarja alkoi brittiläisellä Channel 4 -kanavalla 10. syyskuuta 2012. Suomessa sarjan esittäminen alkoi MTV3 Max -kanavalla 12. joulukuuta 2012.


title: Gordon Ramsay ja paras ravintola

text: Gordon Ramsay ja paras ravintola () on brittiläinen televisiosarja, jonka pääosassa on Gordon Ramsay. Ohjelmassa ravintolat ympäri Englantia kisaavat voittaakseen Ramsayn Paras ravintola –tittelin. Sarja alkoi brittiläisellä Channel 4-kanavalla 14. syyskuuta 2010. Suomessa sarjan esittäminen alkoi Jim-kanavalla 23. joulukuuta 2012.


title: Gordon Ramsay kiven sisässä

text: Gordon Ramsay kiven sisässä () on brittiläinen televisiosarja, jonka pääosassa on Gordon Ramsay. Ohjelmassa Ramsay saapuu Brixtonin vankilaan jonka tarkoituksena on koulia joukko rikollisia tuottavaan työhön eli ruoanvalmistukseen. Sarja alkoi brittiläisellä Channel 4 -kanavalla 26. kesäkuuta 2012. Suomessa sarjan esittäminen alkoi MTV3 Max -kanavalla 27. toukokuuta 2013.


title: Shirataka (1899)

text: Shirataka () oli Keisarillisen Japanin laivaston vuonna 1899 vesillelaskettu torpedovene.


title: Shirataka (1899)

text: Alus tilattiin Saksasta Schichaun telakalta osana vuoden 1896 laivasto-ohjelmaa ja sen köli laskettiin 24. tammikuuta 1899. Alus laskettiin vesille puoli vuotta myöhemmin 10. kesäkuuta ja se valmistui 27. huhtikuuta 1900.


title: Shirataka (1899)

text: Alus poistettiin palveluksesta 15. marraskuuta 1922.


title: Pakistan kesäolympialaisissa 2016

text: Pakistan osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi ampuja Ghulam Mustafa Bashir.


title: Kati Rauhaniemi

text: Kati Rauhaniemi (s. 1975) on liiketoiminnan kehitysjohtaja Vastavirta Oy:ssä, yrittäjä Dot Designissa ja hallituksen jäsenen hirsitalovalmistaja Honkarakenne Oy:ssä. Vuonna 2010 hänet valittiin Valtakunnalliseksi Yrittäjänaiseksi.


title: Kati Rauhaniemi

text: Kati Rauhaniemi perusti 22-vuotiaana ensimmäisen yrityksensä, Dot Designin, vuonna 1997. Yritys syntyi hänen mukaansa oikeastaan vahingossa, kun opiskeluaikoina tehty mainostyö poiki toisen ja sitä seuraavan työn. Vuonna 2010 Dot Design toimi koko maassa ja työllisti 10 vakituista henkeä ja joukon freelancereita ja alihankkijoita. 1990-luvulla Rauhaniemi toimi myös Valmetin henkilöstöhallinnossa, Yleisradion toimittajaharjoittelijana Jyväskylässä ja tietotekniikan tuntiopettajana.


title: Kati Rauhaniemi

text: Vuonna 2011 Cargotecin viestintäjohtaja ja Viestintätoimisto Moren perustaja Berit Virtanen-Thewlis luki Rauhaniemestä Markkinointi %26 Mainonta-lehdestä ja otti häneen yhteyttä. Kun joukkoon liittyivät vielä Marvaco Oy:n Kai Lankinen ja PlanMill Oy:n toimitusjohtaja Thomas Hood syntyi Brand United, johon Dotin työntekijät siirtyivät vanhoina työntekijöinä. Hänestä tuli Brand United Oy:n designstrategi ja yksi sen omistajista. Hän vastasi uuden yrityksen luovan suunnittelun kehittämisestä. Helsinkiläisen Vastavirran ostaessa Brand Unitedin vuonna 2015 Rauhaniemetä tuli yrityksen liiketoiminnan kehitysjohtaja.


title: Kati Rauhaniemi

text:
Rauhaniemi on ollut mukana Keski-Suomen Yrittäjien hallituksessa, Nuorkauppakamarissa, Kauppakamarissa, Yrittäjänaisissa ja Rotareissa.
Vuonna 2011 Keski-Suomeen nimettiin maakunnan yhteistyöryhmän (MYR) aloitteesta yritysten kehittämisen johtoryhmään, Y-joryyn. Sen tavoite oli tehostaa elinkeinojen kehittämistä ja vähentää päällekkäisiä toimia. Johtoryhmään kuului kahdeksan jäsentä, jotka edustivat useita eri aloja ja seutuja. Rauhaniemi on ryhmän ainoa naisjäsen.


title: Kati Rauhaniemi

text: Rauhaniemi kuuluu myös hirsitalovalmistaja Honkarakenne Oy:n hallitukseen.


title: Kati Rauhaniemi

text:
Kati Rauhaniemi on saanut useita yrittäjyyspalkintoja: vuonna 2006 hän sai Nuori Yrittäjä 2006 -palkinnon, vuonna 2008 Keski-Suomen Yrittäjänainen -palkinnon. Vuonna 2010 hänet valittiin Valtakunnalliseksi Yrittäjänaiseksi ja oli samalla ensimmäinen keskisuomalainen, joka kyseisen palkinnon sai. Palkinnon kriteereihin kuuluu yritystoiminnan kannattavuus, erityisen luovuuden osoittaminen, oman alansa kehittäminen, työllisyyden lisääminen ja terveet tunnusluvut.
Palkintoa seurasi kutsu Linnan juhliin, jonne hän osallistui Jukka Rintalan suunnittelemassa puvussa. . Samana vuonna Talouselämä valitsi Rauhaniemen yhdeksi 35 "bisnestähdestä, joista vielä kuullaan".


title: Kati Rauhaniemi

text: Kauppalehden vuosittaisessa Menestyjät-listauksessa oli vuonna 2011 mukana 15 300 keskisuomalaista yritystä. Rauhaniemen johtama Dot Design sijoittui sijalle 101 ja se oli myös listan menestynein keskisuomalainen markkinointiyritys.


title: Kati Rauhaniemi

text: Rauhaniemen tarina esiteltiin Merja Rehnin kirjoittamassa Yritä perässä-kirjassa, jossa kerrotaan naisista miljoonabisneksessä. Muut kirjan menestyjänaiset olivat Maija Itkonen, Leena Jurvakainen, Marjo Kaipainen, Päivikki Palosaari, Miia Porkkala, Paola Suhonen, Pirjo Suhonen ja Satu Wrede.


title: Kati Rauhaniemi

text: Rauhaniemi on kilpaillut yleisurheilijana 7-ottelussa ja hypännyt kolmiloikkaa.


title: Kiku (1920)

text: Kiku () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 31".


title: Kiku (1920)

text: Alus tilattiin Kawasakin Koben telakalta osana vuoden 1917 hankintoja. Sen köli laskettiin 20. tammikuuta 1920 ja alus laskettiin vesille 13. lokakuuta. Alus otettiin palvelukseen saman vuoden lopulla 10. joulukuuta.


title: Kiku (1920)

text: Alus muutettiin 1. huhtikuuta 1940 partioveneeksi "No.31". Se upposi 30. maaliskuuta 1944 jouduttuaan ilmahyökkäykseen Palaulla. Alus poistettiin alusluettelosta 10. toukokuuta 1944.


title: Olavi Linnamies

text: Olavi Linnamies (vuoteen 1935 Burgman, 23. toukokuuta 1912 Valkeala – 27. helmikuuta 1973 Helsinki) oli suomalainen maatalous- ja metsätieteiden kandidaatti ja metsänhoitaja.


title: Olavi Linnamies

text: Burgman-suku oli lähtöisin Saksasta, mutta Suomeen se oli tullut Ruotsista 1600-luvulla. Olavi Linnamiehen isä Arthur Burgman oli suvun ensimmäinen korkeakoulussa opiskellut jäsen. Muuten suvun jäsenet toimivat pääasiassa kauppiaina, käsityöläisinä ja virkamiehinä.


title: Olavi Linnamies

text: Olavin syntymäpaikaksi on virallisiin asiakirjoihin merkitty Valkeala, mutta todellisuudessa perhe asui hänen syntyessään Puolassa Wloclawekissä. Perhe muutti Suomeen, kun Ensimmäisen maailmansodan taistelut ulottuivat Puolaan. He päätyivät monien vaiheiden jälkeen asumaan Jyväskylään. Olavi Burgman kirjoitti ylioppilaaksi Jyväskylän lyseosta 1931 ja valmistui metsänhoitajaksi Helsingin yliopistosta 1935. Samana vuonna hän suomensi sukunimensä Linnamieheksi.


title: Olavi Linnamies

text: Valmistuttuaan hän aloitti Metsäntutkimuslaitoksen assistenttina metsänarvioimisosastossa. Työtehtäviin kuului toiminta Suomen metsien inventoinnin arviointiryhmässä. Arviointi tehtiin kenttätyönä arvioimalla otannalla valittujen metsäpalstojen metsälajien määrät. Työn ohella hän suoritti maatalous- ja metsätieteiden kandidaatin tutkinnon 1939.


title: Olavi Linnamies

text: Välirauhan aikana hän osallistui Enso-Gutzeit Oy:n metsävarojen arviointiin. Sotavuodet kuluivat pääasiassa kenttätykistössä komentajien adjutanttina Karjalankannaksella.


title: Olavi Linnamies

text: Sotien jälkeen hän toimi maatalousministeriössä asutusasioiden esittelijänä ja maanhankintalain toimeenpanon tarkastajana. Vuonna 1946 hän siirtyi Kymin Oy:n metsäkoulun johtajaksi Sippolaan. Tässä tehtävässä hän toimi vuoteen 1953, jolloin hänet nimitettiin Metsähallituksen arvioimisosaston päälliköksi. Osaston tehtävänä oli määritellä, missä määrin valtion omistamissa metsissä voitiin toteuttaa metsänhakkuita ja muita metsänhoidollisia toimenpiteitä. Linnamiehen kaudella Suomessa ryhdyttiin valmistelemaan voimaperäisiä metsänhoitotoimia, joihin kuuluivat muun muassa soiden ojitus, metsien lannoitus ja torjunta-aineiden käyttö. Suomen metsävarojen kehitys, joka oli 1930- ja 1950-lukujen arvioinneissa antanut huolestuttavia tuloksia, saatiin käännettyä nousuun.


title: Olavi Linnamies

text: Vuonna 1961 Linnamies nimitettiin metsävara-asiantuntijaksi Suomen Puunjalostusteollisuuden Keskusliittoon. Hänet nimitettiin liiton metsäosaston päälliköksi 1964, ja tätä tehtävää hän hoiti kuolemaansa saakka.


title: Olavi Linnamies

text: Linnamies toimi 1950-luvulla Helsingin yliopiston metsänarvioimistieteen professorina ja 1960-luvun alussa Teknillisen korkeakoulun metsätalouden erikoisopettajana. Molempia tehtäviä hän hoiti oman toimensa ohella. Hän oli lisäksi useiden valtionkomiteoiden puheenjohtaja tai jäsen, muun muassa luonnonsuojelulakia valmistelleen komitean puheenjohtajana 1960–1966. Luonnonsuojelulakia ei komiteamietinnön pohjalta saatu uudistettua, mutta mietintö herätti yleisen luonnonsuojelukeskustelun.


title: Olavi Linnamies

text: Linnamies oli Puolustustaloudellisen suunnittelukunnan polttoainejaoston jäsen sekä puu- ja polttoainetoimikunnan puheenjohtaja. Aktiivisena järjestömiehenä hän oli mukana myös Suomen riistanhoitosäätiön toiminnassa, muun muassa puheenjohtajana vuodesta 1962 kuolemaansa saakka. Säätiö harjoitti riistantutkimusta, mutta tämä tehtävä siirtyi valtiolle 1964, kun Riista- ja kalatalouden tutkimuslaitos aloitti toimintansa.


title: Olavi Linnamies

text: Linnamiehellä on myös useista kymmenistä teoksista koostuva oman alansa kirjallinen tuotanto. Joukossa on myös sukututkimukseen kuuluvia artikkeleita hänen esi-isiensä vaiheista.


title: Olavi Linnamies

text: Hänen harrastuksensa liittyivät läheisesti hänen työtehtäviinsä, luonnossa liikkumiseen, riistanhoitoon ja metsästykseen.


title: Olavi Linnamies

text: Linnamiehelle myönnettiin metsäneuvoksen arvonimi 1964. Se myönnettiin hänelle paitsi ansioista päätoimensa hoitamisesta myös lukuisista muista oman alansa edellä mainituista merkittävistä yhteiskunnallisista tehtävistä.


title: Olavi Linnamies

text: Olavi Linnamies kuoli 60-vuotiaana vuonna 1973. Hänet on haudattu Kulosaaren hautausmaalle.


title: Dogonin kieli

text: Dogon on dogonien puhumien murteiden tai erillisten kielten ryhmä Malin kaakkoisosassa ja rajaseudulla Burkina Fasossa. Vuoden 2009 väestönlaskennan mukaan dogonia puhuu äidinkielenään 7,2 % Malin väestöstä.


title: Dogonin kieli

text: Kielen puhujat asuvat etupäässä Malin Moptin alueen Bandiagaran, Koron, Bankassin, Douentzan ja Djennén sekä Ségoun alueen Tominianin piireissä. Se jakautuu lukuisiin kielimuotoihin, jotka eivät aina ole keskenään ymmärrettäviä. Dogonia on pidetty gurilaisena kielenä, mutta sen asema nigeriläis-kongolaisten kielten sisällä on vähintään kyseenalainen.


title: Dogonin kieli

text: Dogon sai Malin kansallisen kielen statuksen vuonna 1979. Kirjoitettua kieltä on kehitetty varsinkin Sanghanin seudulla puhuttua toro-soon varianttia varten. Muina kielinään osa puhujista käyttää fulania, bambaraa ja ranskaa.


title: My Propeller

text: My Propeller on englantilaisen indie rock-yhtye Arctic Monkeysin kappale. Se julkaistiin kolmantena singlenä yhtyeen kolmannelta albumilta "Humbug". Single julkaistiin 22. maaliskuuta 2010, noin puoli vuotta albumin julkaisun jälkeen.


title: My Propeller

text: Kahden edellisen singlen tavoin 10 tuuman vinyyliä myytiin Oxfam -hyväntekeväisyyskaupoissa. 7 tuuman levy sisälsi yhden B-puolen, kun taas 10 tuuman levylla oli kolme B-puolta.


title: My Propeller

text: Musiikkivideo julkaistiin 18. maaliskuuta 2010.


title: Fuji (1920)

text: Fuji () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 36".


title: Fuji (1920)

text: Alus tilattiin Fujinagatan telakalta osana vuoden 1917 hankintoja. Sen köli laskettiin 6. joulukuuta 1919 ja alus laskettiin vesille 27. marraskuuta 1920. Alus otettiin palvelukseen 31. toukokuuta 1921.


title: Fuji (1920)

text: Alus muutettiin 1. huhtikuuta 1940 partioveneeksi "No.36". Se poistettiin alusluettelosta 10. elokuuta 1946 ja alus romutettiin vielä samana vuonna.


title: Susuki (1921)

text: Susuki () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 34".


title: Susuki (1921)

text: Alus tilattiin Ishikawajiman telakalta osana vuoden 1917 hankintoja. Sen köli laskettiin 3. toukokuuta 1920 ja alus laskettiin vesille 21. helmikuuta 1921. Alus otettiin palvelukseen vielä samana vuonna 5. toukokuuta.


title: Susuki (1921)

text: Alus muutettiin 1. huhtikuuta 1940 partioveneeksi "No.34". Se upposi 3. heinäkuuta 1944 kolaroituaan "Yakazen" kanssa Kaviengin edustalla ja se poistettiin alusluettelosta 10. tammikuuta 1945.


title: Hishi (1921)

text: Hishi () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 37".


title: Hishi (1921)

text: Alus tilattiin Uraga Dock Companyltä osana vuoden 1917 hankintoja. Sen köli laskettiin 10. marraskuuta 1920 ja alus laskettiin vesille 9. toukokuuta 1921. Alus otettiin palvelukseen 3. maaliskuuta 1922.


title: Hishi (1921)

text: Alus muutettiin 1. huhtikuuta 1940 partioveneeksi "No.37". Alus vaurioitui korjauskelvottomaksi Borneon edustalla käydyssä taistelussa 24. tammikuuta 1942 ja se poistettiin alusluettelosta 10. huhtikuuta.


title: Tade (1921)

text: Tade () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 39".


title: Tade (1921)

text: Alus tilattiin Fujinagatan telakalta osana vuoden 1917 hankintoja. Sen köli laskettiin 20. joulukuuta 1920 ja alus laskettiin vesille 15. maaliskuuta 1922. Alus otettiin palvelukseen vielä samana vuonna 31. heinäkuuta.


title: Tade (1921)

text: Alus muutettiin 1. huhtikuuta 1940 partioveneeksi "No.39". Alus upposi 23. huhtikuuta 1943 Yonagunin eteläpuolella ja se poistettiin alusluettelosta 1. heinäkuuta.


title: Karl von Reichenbach

text: Karl Ludwig Freiherr von Reichenbach (12. helmikuuta 1788 Stuttgart – 19. tammikuuta 1869 Leipzig) oli huomattava saksalainen kemisti, geologi, metallurgi, luonnontieteilijä, teollisuusmies ja filosofi, arvostetun Preussin tiedeakatemian jäsen. Hänet tunnetaan parhaiten eräiden tervasta eristettyjen, taloudellisesti merkittvien kemikaalien kuten eupionin, parafiinin, ensimmäisten synteettisten väriaineiden sekä fenolin löytäjänä. Viimeisinä vuosinaan hän kuitenkin omistautui tutkimaan olettamaansa mutta todistamatonta, kaikista elävistä olennoista muka lähtevää sähkön, magnetismin ja lämmön yhdistävää energiakenttää, jota hän sanoi Od-voimaksi.


title: Karl von Reichenbach

text: Reichenbach opiskeli Tübingenin yliopistossa ja suoritti siellä filosofian tohtorin tutkinnon. Kuudentoista vuoden iässä hän sai ajatuksen, että Etelämeren saarille olisi perustettava uusi saksalainen valtio, ja hän omistautui tälle hankkeelle kolmen vuoden ajan.


title: Karl von Reichenbach

text: Myöhemmin hänen huomionsa keskittyi tieteen teollisiin sovelluksiin. Hän vieraili monissa tehtaissa ja metallurgisissa laitoksissa Ranskassa ja Saksassa ja perusti ensimmäisen nykyaikaisen metallurgia-alan yhtiön, jolla oli omat työpajansa Villingenissä ja Hausachissa Schwartzwaldin alueella Etelä-Saksassa sekä myöhemmin Badenissa.


title: Karl von Reichenbach

text: Reichenbach suoritti tieteellisiä tutkimuksia monilla aloilla. Ensimmäinen Itävallassa ilmestynyt geologinenen monografi oli hänen artikkelinsa "Geologische Mitteilungen aus Mähren" vuodelta 1834.


title: Karl von Reichenbach

text: Hänen asemansa laajan kemianteollisuutta, raudan jalostusta ja koneiden valmistusta harjoittaneen yhtiön johdossa kreivi Hugon alaisuudessa soi hänelle erinomaisen mahdollisuuden johtaa laaja-alaista kokeellista tutkimusta. Vuosina 1830–1834 hän tutki tuotteita, joita saadaan tislaamalla orgaanisia aineita kuten kivihiili- ja puutervaa ja löysi useita arvokkaita hiilivety-yhdisteitä kuten kreosootin, parafiinin, eupionin, antiseptisenä aineena tunnetun fenolin, synteettisenä väriaineena käytetyn pittacalin, hajuvesissä käytetyn picamarin, capnomorin ja lukuisia muita. Eupionilla Reichenbach tarkoitti niiden hiilivetyöljyjen seosta, jota nykyisin sanotaan parafiiniksi tai hiiliöljyiksi. Tätä ainetta koskevassa tutkielmassaan hän arveli sen saavan suuren taloudellisen merkityksen, jos keksittäisiin keino, jolla sitä voitaisiin eristää halvalla luonnon bitumiyhdisteistä.


title: Karl von Reichenbach

text: Reichenbach tutki myös kasvitiedettä. Kasvien tieteellisten nimien yhteydessä hänen auktorilyhenteensä on C.Rchb.


title: Karl von Reichenbach

text: Reichenbach täydensi aikaisempien tieteilijöiden kuten Galileo Galilein tutkimuksia. Galilei uskoi, että Maan akseli oli magneettisesti yhdistetty johonkin universaaliseen voimakeskukseen ja päätellyt, että maamagnetismi aiheutui magneettisesta raudasta, jota voitiin löytää meteoriiteista. Reichenbach sen sijaan päätteli, että meteoriitit ja planeetat ovat samaa ainetta ja että meteoriitin koosta riippumatta sillä voi olla magneettiset navat. Tämän tiedeyhteisö saattoi 1800-luvulla vakuuttavasti vahvistaa.


title: Karl von Reichenbach

text: Vuonna 1839 Reichenbach vetäytyi teollisuudesta ja siirtyi tutkimaan ihmisen hermoston sairauksia. Hän tutki neurasteniaa, unissakävelyä, hysteriaa ja fobioita uskoen tiedonantoihin, joiden mukaan Kuu vaikutti näihin. Haastateltuaan monia potilaita hän sai suljetuksi pois mahdollisuuksien joukosta monia epäiltyjä syitä ja hoitomenetelmiä, mutta päätteli, että henkilöt, joiden aistit olisivat epätavallisen teräviä, olivat erityisen alttita tällaisille taudeille. Näitä henkilöitä hän nimitti "sensitiivisiksi".


title: Karl von Reichenbach

text: Franz Anton Mesmerin töiden innoittamana hän esitti hypoteesin, että ulkoiset sähkömagneettiset kentät vaikuttaisivat näihin tiloihin, mutta lopulta hänen tutkimuksensa sai hänet olettamaan uuden imponderaabelin voiman, joka liittyi magnetismiin ja jonka hän uskoi lähtevän useimmista aineista. Se oli eräänlainen "elämän prinsiippi", joka läpäisi ja yhdisti kaikki elolliset olennot. Tälle vitalistiselle voimalle hän antoi nimen Od.


title: Karl von Reichenbach

text: Brian Keaneyn fantasiaromaanissa "The Hollow People" (2006) sen henkilöt käyttävät hyväkseen odylistä voimaa, unesta heräämisen yhteydessä saatavaa energiaa.


title: Karl von Reichenbach

text: Reichenbachiin ja hänen Od-voimaansa viitataan pelissä "Amnesia: A Machine for Pigs".


title: Reichenbach

text: Reichenbach voi tarkoittaa seuraavia:


title: Sumire (1921)

text: Sumire () oli keisarillisen Japanin laivaston Momi-luokan hävittäjä, joka palveli maailmansotien välillä.


title: Sumire (1921)

text: Alus tilattiin Ishikawajiman telakalta osana vuoden 1917 hankintoja. Sen köli laskettiin 24. marraskuuta 1920 ja alus laskettiin vesille 14. joulukuuta 1921. Alus otettiin palvelukseen 30. maaliskuuta 1923.


title: Sumire (1921)

text: Alus poistettiin alusluettelosta 1. helmikuuta 1940.


title: Luodesjärvi

text: Luodesjärvi on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Luodesjärvi on osa Liesijärven valuma-aluetta.


title: Luodesjärvi

text: Järven pituus on 500 metriä, leveys 250 metriä ja sen pinta-ala on 9,1 hehtaaria. Se sijaitsee Luoteen kylän luoteispuolella ja 2,5 kilometriä Liesijärvestä koilliseen soistuneessa metsämaastossa, jota on hieman ojitettu. Järveen on kaivettu kuusi ojaa, joista etelärannasta lähtee järven laskuoja. Oja yhtyy Vähä-Pahlasesta ja Iso-Pahlasesta alkavaan laskuojaan, joka vuorostaan yhtyy Liesijärveen laskevaan Papinojaan. Veden laskennallinen viipymä järvessä on 94 vuorokautta. Järven rantaviivan pituus on 1,4 kilometriä ja järvi on autio. Sinne ei kulje teitä ja lähin tie on 500 metrin päässä järven ohittava seututie 332.


title: Luodesjärvi

text: Veden laatua on tutkittu kerran tammikuussa 1990. Vesi oli tuolloin ruskeaa mutta kirkasta ja sen humuspitoisuus oli korkea. Veden happamuudentaso oli hieman laskenut ja aiheuttaa vaikeuksia esimerkiksi ravuille. Veden ravinnepitoisuudet olivat lievästi rehevöityneiden järvien tasolla. Järvi ei ole kovin syvä, joten sen vesi vaihtuu nopeasti.


title: Luodejärvi (Ylöjärvi)

text: Luodejärvi on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Luodejärvi on osa Liesijärven valuma-aluetta.


title: Luodejärvi (Ylöjärvi)

text: Järven pituus on 200 metriä, leveys 50 metriä ja sen pinta-ala on 7,1 hehtaaria. Se sijaitsee 2,5 kilometriä Liesijärvestä pohjoiseen ja 2,5 kilometriä Luoteen kylästä luoteeseen soistuneessa metsämaastossa. Järveen on kaivettu kuusi ojaa, joista kaakossa oleva oja toimii laskuojana. Oja laskee 150 metriä pitkään Pikku Luodejärveen, jonka etelään johtava laskuoja on Luodeoja. Luodeoja yhtyy Papinojaan hieman Liesijärven yläpuolella. Veden laskennallinen viipymä järvessä on 64 vuorokautta. Rantaviivan pituus on 1,6 kilometriä. Itärannalla sijaitsee yksi kiinteistö ja neljä vapaa-ajan asuntoa. Niille johtaa tiet etelästä seututieltä 332.


title: Luodejärvi (Ylöjärvi)

text: Vedenlaatua on tutkittu vain 11.12.1990. Järven happitilanne oli tuolloin hyvä, koska talvi oli vasta aluillaan. Vedessä todettiin runsaasti humusta ja veden väri oli erittäin tumma. Veden happamuudentaso oli alhainen, joten veden pH laskee talvella alle 5,0. Ravinteiden pitoisuudet vastasivat lievästi rehevien järvien tasoa. Järven virkistyskäyttöluokka sai arvosanan välttävä.


title: Tsuta (1921)

text: Tsuta () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 35".


title: Tsuta (1921)

text: Alus tilattiin Kawasakin Koben telakalta osana vuoden 1918 hankintoja. Sen köli laskettiin 16. lokakuuta 1920 ja alus laskettiin vesille 9. toukokuuta 1921. Alus otettiin palvelukseen vielä samana vuonna 30. kesäkuuta.


title: Tsuta (1921)

text: Alus muutettiin 1. huhtikuuta 1940 partioveneeksi "No.35". Alus upposi 2. syyskuuta 1943 ilmahyökkäyksessä Laen edustalla ja se poistettiin alusluettelosta 10. helmikuuta 1944.


title: Putkilammi

text: Putkilammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Putkilammi on osa Liesijärven valuma-aluetta.


title: Putkilammi

text: Lammen pituus on 250 metriä, leveys 200 metriä ja sen pinta-ala on 4,3 hehtaaria. Se sijaitsee kilometrin Aurejärven kirkosta kaakkoon ja se jää Putkinevalla yhdysteiden 3350 ja 3351 väliin. Lampea ympäröi tiheästi ojitettu Putkineva, josta laskee lampeen 18 suo-ojaa. Eteläisin oja on lammen laskuoja, joka kulkee etelään ja laskee 3,5 kilometrin päässä Yliseen Latvajärveen. Rantaviivan pituus on 750 metriä ja rantaviivaa reunustaa kapea avosuon kaistale. Itärannalla sijaitsee yksinäinen rakennus ja itärantaan johtaa yksinäinen kävelypolku. Polku on 150 metriä pitkä ja se tulee yhdystieltä 3350.


title: Monsanto-prosessi

text: Monsanto-prosessi on Monsanton kehittämä etikkahapon valmistukseen käytetty prosessi. Reaktion lähtöaineena käytetään hiilimonoksidia ja metanolia. Monsanto-prosessi on ollut yksi tärkeimmistä etikkahapon valmistusmenetelmistä, mutta sittemmin 2000-luvulla Cativa-prosessi on osittain syrjäyttänyt sen. Monsanto-prosessilla voidaan valmistaa myös muita karboksyylihappoja kuin etikkahappoa käyttämällä lähtöaineena muita alkoholeja.


title: Monsanto-prosessi

text: Monsanto-prosessi kehitettiin 1960-luvun lopulla ja ensimmäinen tehdas aloitti kaupallisen tuotannon vuonna 1970 Teksasissa ja sen alkuperäinen kapasiteetti oli 135 000 tonnia vuodessa. Tämän jälkeen tehtaita on rakennettu ja lisensoitu muuallekin ja suurimmillaan vuotuinen etikkahappotuotanto Monsanto-prosessilla on ollut 2 miljoonaa tonnia. Prosessin etuna on sen hyvä selektiivisyys ja sivutuotteiden muodostuminen on hyvin vähäistä.


title: Monsanto-prosessi

text: Monsanto-prosessin lähtöaineina toimivat metanoli ja hiilimonoksidi ja reaktio tapahtuu vesiliuoksessa. Reaktio tapahtuu noin 180 °C:n lämpötilassa ja 30 baarin paineessa. Katalyyttinä on anioninen rodiumin kompleksi dijododikarbonyylirodaatti(I) ([Rh(CO)I]). Katalyytin lähtöaineena voidaan käyttää lähes mitä tahansa rodium- ja jodidiyhdistettä ja hiilimonoksidia, joka toimii karbonyyliligandin lähteenä. Prosessin ensimmäisessä vaiheessa vetyjodidi reagoi metanolin kanssa jodimetaaniksi. Tämän jälkeen jodimetaani siirtyy varsinaiseen katalyyttiseen sykliini. Syklin ensimmäisessä vaiheessa metyylijodidi muodostaa kompleksin rodiumkatalyytin avulla hapettavalla additiolla, jossa rodium hapettuu hapetusluvulle +III. Seuraavassa vaiheessa rodium katalysoi insertioreaktioa, jossa hiilimonoksidimolekyyli reagoi metyyliryhmän kanssa asetyyliryhmäksi. Tämä kompleksi ensin dimeroituu ja sen jälkeen hajoaa alennetussa paineessa asetyylijodidiksi ja alkuperäiseksi katalyytiksi pelkistävällä eliminaatiolla. Asetyylijodidi hydrolysoituu veden vaikutuksesta etikkahapoksi ja vetyjodidiksi. Monsanto-prosessin katalyyttinen sykli on esitetty alla olevassa kaaviossa.


title: Monsanto-prosessi

text: Monsanto-prosessista on kehitetty 1980-luvulla niin kutsuttu Tennessee Eastman-prosessi. Tämä tuottaa vedettömissä olosuhteissa etikkahappoanhydridiä metyyliasetaatista ja hiilimonoksidista. Tässä prosessissa aktiivinen katalyytti on sama kuin Monsanto-prosessissa. Monsanto-prosessin on osittain syrjäyttänyt Cativa-prosessi, joka käyttää katalyyttinä halvempaa iridiumin kompleksia.


title: Paul Eddington

text: Paul Eddington, CBE (18. kesäkuuta 1927 – 4. marraskuuta 1995) oli englantilainen näyttelijä.


title: Paul Eddington

text: Eddington muistetaan parhaiten tilannekomedioista "Kyllä, herra ministeri" ja "Kyllä, herra pääministeri", joissa hän näytteli ministeri ja myöhemmin pääministeri Jim Hackerin roolin.


title: Martin O’Donnell

text: Martin ”Marty” O’Donnell on yhdysvaltalainen säveltäjä, joka tunnetaan parhaiten pelitalo Bungien pelisarjoihin "Myth", "Oni", "Halo" ja "Destiny" säveltämästään musiikista. O’Donnell teki sävellyksissään paljon yhteistyötä Michael Salvatorin kanssa.


title: Martin O’Donnell

text: O’Donnell aloitti musiikillisen uransa kirjoittamalla mainosmusiikkia. Hän siirtyi säveltämään videopelimusiikkia tehtyään äänisuunnittelua vuoden 1997 videopeliin "Riveniin". Tämän jälkeen O’Donnell työskenteli Bungien pelien parissa ja johti Bungien ääniosastoa aina erottamiseensa 11. heinäkuuta 2014 asti. Hänen viimeiseksi työkseen Bungiella jäi "Destiny". O’Donnellin mukaan erottaminen tapahtui ilman syytä ja haastoi entisen työnantajansa oikeuteen. O’Donnell voitti oikeudenkäynnin. Erottamisensa jälkeen hän on keskittynyt itse perustamaansa pelistudioon Highware Gamesiin.


title: Pullakko

text: Pullakko on sarakasveilla tavattava rakenne, jonka sisällä kukasta muodostuva hedelmä kehittyy. Saroilla ("Carex") pullakon sisällä kehittyvä hedelmä on pähkylä. Pullakot ovat usein jyvän- tai sipulinmuotoisia ja niiden kärjessä voi lajista riippuen olla ota. Useilla saroilla pullakon muoto on tärkeä lajituntomerkki ja sen perusteella muun muassa pullosaran ("Carex rostrata") ja luhtasaran ("Carex vesicaria") voi hyvin erottaa toisistaan. Erilaistähkäisillä saroilla, joilla hede- ja emikukat sijaitsevat eri tähkissä, voi emitähkissä olla lukuisia pullakoita.


title: Rantalentopallo kesäolympialaisissa 2016 – naisten turnaus

text: Naisten rantalentopalloturnaus Rio de Janeiron olympialaisissa 2016 käytiin 6. – 17. elokuuta Estádio de Copacabanalla. Turnauksen voitti saksalaispari Laura Ludwig ja Kira Walkenhorst, joka kukisti loppuottelussa isäntämaan parin Ágatha Bednarczuk ja Bárbara Seixas. Pronssille sijoittui yhdysvaltalaiset Kerri Walsh Jennings ja April Ross.


text: Alla olevassa taulukossa on tulokset neljännesvälieristä lähtien.


title: Trinidad ja Tobago kesäolympialaisissa 2016

text: Trinidad ja Tobago osallistui Rio de Janeiron olympialaisiin 2016 32 urheilijan joukkueella. Lipunkantajana avajaisissa toimi Keshorn Walcott.


title: Hiuskarvan varassa (televisiosarja)

text: Hiuskarvan varassa () on brittiläinen matkailuohjelma, jonka pääosassa on Bear Grylls. Sarja alkoi Discovery Channel-kanavalla 10. maaliskuuta 2006. Suomessa sarjan esittäminen alkoi Discovery Channel-kanavalla 3. huhtikuuta 2013.


title: Jalkapallon Suomen Cup 2016

text: Jalkapallon Suomen Cup järjestettiin 62. kerran vuonna 2016. Suomen Cupiin saivat osallistua Palloliiton jäsenseurojen aikuisten joukkueet, jotka osallistuvat liiton tai piirien viralliseen kilpailutoimintaan, ei kuitenkaan JKKI-joukkueet.


title: Jalkapallon Suomen Cup 2016

text: Cupin voitti SJK, joka voitti loppuottelussa HJK:n rangaistuspotkuilla 7-6 (1-1).


title: The Last Dance

text: The Last Dance voi tarkoittaa ainakin seuraavia:


title: Ylinen Latvajärvi

text: Ylinen Latvajärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Latvajärvi on osa Liesijärven valuma-aluetta.


title: Ylinen Latvajärvi

text: Järven pituus on 1,0 kilometriä, leveys 150 metriä ja sen pinta-ala on 9,2 hehtaaria. Se sijaitsee Aurejärvestä noin neljä kilometriä itään. Järven pohjoisrannat ovat suoalueella, mutta sen eteläosat metsämaastossa. Pohjoisrantoja kiertää kapea avosuon vyöhyke ja kahdeksan järven kymmenestä ojasta on siellä kaivettu järveen asti. Pohjoispään vesialue on myös ruohottunutta. Järven laskuoja lähtee sen eteläpäästä ja laskee 200 metrin jälkeen Alaiseen Latvajärveen. Veden laskennallinen viipymä järvessä on 13 vuorokautta. Rantaviivan pituus on 2,1 kilometriä. Rannoille on rakennettu kiinteistö ja neljä vapaa-ajan asuntoa, joille johtaa tiet joko yhdystieltä 3350 tai Rikalasta lähtevältä tieltä.


title: Ylinen Latvajärvi

text: Veden laatua on tutkittu tammikuussa 1990. Silloin vedellä oli voimakas humusleima, koska valuma-alueella on paljon soita. Myös veden tumma väri ja happamuusasteen (eli pH) alhainen arvo johtuivat samasta syystä. Järven puskurikyky happamoitumista vastaan oli heikko, jolloin happamuuden muutokset riippuivat sateen aiheuttamasta valunnan määrästä. Veden ravinnepitoisuudet ovat lievästi koholla. Järven virkistystasolle voidaan antaa arvosana välttävä.


title: Alainen Latvajärvi

text: Alainen Latvajärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alainen Latvajärvi on osa Liesijärven valuma-aluetta.


title: Alainen Latvajärvi

text: Järven pituus on 900 metriä, leveys 200 metriä ja sen pinta-ala on 15 hehtaaria. Se sijaitsee noin neljä kilometriä Aurejärvestä itään metsämaastossa, jonka etelärannoilla on hieman suomaata. Järven ympäristöstä on siihen johdettu viisi metsäojaa ja Ylisen Latvajärven laskuoja. Järven oma laskuoja Papinoja lähtee sen eteläpäästä ja laskee noin neljän kilometrin jälkeen Liesijärven Levälahteen. Veden laskennallinen viipymä järvessä on 18 vuorokautta. Rantaviivaa on 2,0 kilometriä ja se on paikoin hieman soistunutta. Järven rannoille on rakennettu kahdeksan vapaa-ajan asuntoa, joille johtaa tiet seututieltä 332 tai siitä Rikalan suuntaan haarautuvalta tieltä.


title: Alainen Latvajärvi

text: Veden laatua on tutkittu kesällä 1989 ja talvella 1990. Veden humuspitoisuus on suuri, veden väri tumma ja sen happamuustao on alhainen. Ravinteita on vedessä enemmän kuin levän määrästä voisi päätellä. Fosforin pitoisuudet vastaavat rehevien järvien tasoa, mutta klorofyllin määrät vastaavat vain lievästi rehevien järvien tasoa. Järven virkistyskäytön luokittelussa se saa arvosanan välttävä.


title: Sophie Hitchon

text: Sophie Hitchon (s. 11. heinäkuuta 1991 Burnley) on brittiläinen moukarinheittäjä ja olympiamitalisti. 170 senttimetriä pitkä ja 75 kilogrammaa painava Hitchon edustaa Blackburn Harriersia.


title: Sophie Hitchon

text: Hitchon saavutti olympiapronssia vuoden 2016 kesäolympialaisista Rio de Janeirosta uudella maansa ennätyksellä 74,54. Vuoden 2012 kesäolympialaisissa hän oli alun perin finaalin viimeinen eli kahdestoista., mutta nousi dopingkäryjen myötä kahdeksanneksi. MM-kilpailuihin Hitchon on osallistunut neljästi, ollen parhaimmillaan neljäs vuonna 2015 Pekingissä ja seitsemäs Lontoossa 2017. EM-kilpailuissa hän on sijoittunut neljänneksi Amsterdamissa 2016.


title: Sophie Hitchon

text: Hitchon voitti kultaa vuoden 2010 alle 20-vuotiaiden MM-kilpailuista. Alle 23-vuotiaiden EM-kilpailuista hänellä on yksi kulta sekä yksi pronssi ja alle 20-vuotiaiden EM-kilpailuista yksi pronssi.


title: Sophie Hitchon

text: Hitchon on edustanut Englantia Kansainyhteisön kisoissa, joista hänellä on yksi pronssi vuodelta 2014 Glasgow’sta.


title: Zimbabwe kesäolympialaisissa 2016

text: Zimbabwe osallistui Rio de Janeiron vuoden 2016 kesäolympialaisiin.


title: Zimbabwe kesäolympialaisissa 2016

text: Zimbabwe sai yhden jousiampujan miesten jousiammuntaan. Maata edustanut Gavin Sutherland sijoittui karsinnoissa yhdeksänneksitoista eikä päässyt jatkoon.


title: Zimbabwe kesäolympialaisissa 2016

text:
Zimbabwe sai yhden veneen sekä miesten että naisten sarjaan.
Miesten puolella Andrew Peebles oli sarjassaan yhdeksästoista ja naisten puolella Micheen Thornycroff oli loppukilpailussa yhdestoista.


title: Zimbabwe kesäolympialaisissa 2016

text: Zimbabwea edusti viisi miestä ja yhden naisen Rio de Janeiron yleisurheiluissa. Miehistä Gabriel Mvumvure osallistui 100 metrin juoksuun karsiutuen semifinaaleissa sijoittuen seitsemänneksi. Tatenda Tsumba osallistui 200 metrin juoksuun mutta karsiutui jo alkuerissä. Wirimai Juwawo, Pardon Ndhlovu ja Cuthbert Nyasango osallistuivat maratonille.


title: Zimbabwe kesäolympialaisissa 2016

text:
Naiset:
Rutendo Nyahora osallistui maratonille jääden sijalle 92.


title: Zimbabwe kesäolympialaisissa 2016

text: Zimbabwe sai yhden ratsastajan vuoden 2016 olympialaisiin. Maata edustanut Camilla Kruger sijoittui yksilökilpailuissa seuraavasti: Dressagessa sijalle 61. Cross countryssa sijalle 32, esteissä sijalle 35. Kruger ei päässyt loppukilpailuun jääden sijalle 35.


title: Zimbabwe kesäolympialaisissa 2016

text: Zimbabwe sai naisten edustusjoukkueen olympialaisiin. Joukkue jäi lohkonsa viimeiseksi häviten kaikki pelit.


title: Zimbabwe kesäolympialaisissa 2016

text: Zimbabwe sai yhden edustajan miesten ammuntaan. Sean Nicholson osallistui miesten kaksoistrapiin jääden karsinnoissa sijalle 19.


title: Zimbabwe kesäolympialaisissa 2016

text: Zimbabwelaiset uimarit osallistuivat seuraaviin uimatapahtumiin.


title: Zimbabwe kesäolympialaisissa 2016

text:
Sean Gunn osallistui miesten 100 metrin vapaatyylin uintiin karsiutuen alkuerissä:
Kirsty Coventry osallistui sekä naisten 100 että 200 metrin selkäuintiin. 100 metrin matkalla hän jäi semifinaaleissa yhdenneksitoista mutta 200 metrin matkalla pääsi finaaleihin sijoittuen niissä kuudenneksi.


title: Jevgeni Tištšenko

text: Jevgeni Andrejevitš Tištšenko (s. 15. heinäkuuta 1991 Kanevskaja) on venäläinen amatöörinyrkkeilyn olympiavoittaja, maailmanmestari ja Euroopan-mestari. 196 senttimetriä pitkä ja 91 kilogrammaa painava vasenkätinen Tištšenko kilpailee raskaassa sarjassa.


title: Jevgeni Tištšenko

text: Tištšenko saavutti olympiakultaa raskaasta sarjasta vuoden 2016 kesäolympialaisista Rio de Janeirosta. Hän voitti Kazakstanin Vasili Levitin kiistanalaisin tuomariäänin. MM-kilpailuista Tištšenkolla on yksi kulta ja yksi hopea. EM-kilpailuista hän on saavuttanut yhden kullan vuonna 2015.


title: Jevgeni Tištšenko

text: Vuoden 2013 kesäuniversiadeista Kazanista Tištšenko saavutti kultaa raskaasta sarjasta.


title: Mimosa Willamo

text: Mimosa Helena Willamo (s. 1994) on suomalainen Jussi-palkittu näyttelijä. Hän syntyi kaksikieliseen espoolaisperheeseen, ja hän on tehnyt rooleja sekä suomeksi että ruotsiksi. Hänet tunnetaan muun muassa rooleistaan elokuvissa "Päin seinää" (2014), "Bodom" (2016), "Teit meistä kauniin" (2016) ja "Aurora" (2019) sekä Anttilan ja TV5:n komediasarjassa "Erinomanlaiset" (2016). Hänet palkittiin parhaan naissivuosan Jussilla roolistaan elokuvasta "Päin seinää", ja hän sai roolistaan "Bodom-"elokuvassa parhaan naisnäyttelijän palkinnon Screamfest-kauhuelokuvafestivaaleilla Los Angelesissa Yhdysvalloissa vuonna 2016. "Bodom-"roolistaan Willamo oli ehdolla myös parhaan naispääosan Jussin saajaksi.


title: Mimosa Willamo

text: Vuonna 2014 "Me Naiset" -lehdessä Willamoa kutsuttiin kotimaisen elokuvan uudeksi tähdeksi. Willamo on näyttelemisen ohella työskennellyt myös koulunkäyntiavustajana sekä aiemmin Ylen lastenohjelmien juontajana ja käsikirjoittajana.


title: Mimosa Willamo

text: Willamo kirjoitti Kallion lukiosta ylioppilaaksi vuonna 2013. Hän aloitti syksyllä 2016 kielitieteen opinnot Helsingin yliopistossa. Hän on myös opiskellut elokuvaa tanskalaisessa kansanopistossa.


title: Mimosa Willamo

text: Maaliskuussa 2018 Willamolta julkaistiin single "All on My Own" nimellä ”Salla”. Kappale on osa "HasBeen"-sarjan soundtrackia, ja sen ovat tehneet Iisa Pajula, Elias Gould, Noah Kin ja Minna Koivisto.


title: Mimosa Willamo

text: Willamo näyttelee nimiroolia Miia Tervon ohjaamassa romanttisessa komediaelokuvassa "Aurora", joka sai ensi-iltansa tammikuussa 2019 Göteborgin elokuvajuhlien avauselokuvana. Hänellä on rooli myös "Roba"-poliisisarjan neljännellä kaudella.


title: Isaquias Queiroz

text: Isaquias Queiroz dos Santos (s. 3. tammikuuta 1994 Ubaitaba) on brasilialainen ratamelonnan olympiamitalisti ja maailmanmestari. 175 senttimetriä pitkä ja 85 kilogrammaa painava Queiroz kilpailee kanadalaiskanootilla. Hän edustaa Club Athletico Paulistanoa ja hänen valmentajanaan toimii Jesús Morlán.


title: Isaquias Queiroz

text: Vuoden 2016 kesäolympialaisista Rio de Janeirosta Queiroz saavutti hopeaa kanadalaisyksiköiden 1 000 metriltä ja kanadalaiskaksikoiden 1 000 metriltä ja pronssia yksiköiden 200 metriltä. MM-kilpailuista hän on saavuttanut viiai kultaa ja viiai pronssia. Vuoden 2015 Pan-Amerikan kisoista Torontosta Queiroz saavutti kaksi kultaa ja yhden hopean.


title: Isaquias Queiroz

text: Queirozille tapahtui lapsena paljon vakavia onnettomuuksia. Kolmivuotiaana hänen päälleen kaatui kiehuvaa vettä, tehden palovammoja suureen osaan hänen vartalostaan. Queiroz joutui tuolloin olemaan sairaalassa kuukauden. Viisivuotiaana hänet kidnapattiin ja tarjottiin adoptoitavaksi ennen kuin hänen äitinsä onnistui saamaan hänet takaisin. Kymmenvuotiaana Queiroz putosi puusta menettäen toisen munuaisensa yrittäessään saada käärmettä kiinni.


title: Isaquias Queiroz

text: Vuonna 2015 hänet valittiin Brasilian vuoden urheilijaksi.


title: Liesijärvi

text: Liesijärvi on


title: Hopeahääpäivä

text: Hopeahääpäivä on nimitys, jota käytetään avioliiton solmimisen 25. vuosipäivästä.


title: Hopeahääpäivä

text: Muita merkityksiä:


title: Turkmenistan kesäolympialaisissa 2016

text: Turkmenistan osallistui Rio de Janeiron olympialaisiin 2016 yhdeksän urheilijan joukkueella. Lipunkantajana avajaisissa toimi uimari Merdan Ataýew.


title: Belasitsa

text:
Belasitsa (bulgariaksi ja , myös "Belasica") eli Bélles () tai Kerkíni (Κερκίνη) on vuoristo Bulgarian, Kreikan ja Makedonian tasavallan rajalla. Sen korkein huippu on Radomir eli Kalampáka, jonka korkeus on 2 031 metriä.
Belasitsa-vuoristosta noin 45 prosenttia on Kreikan pohjoisosassa, noin 35 prosenttia Makedonian tasavallan kaakkoisosassa ja noin 20 prosenttia Bulgarian lounaisosassa. Vuoriston pituus on noin 60 kilometriä ja leveys noin 7–9 kilometriä. Korkeus vaihtelee enimmäkseen 300 ja 1 900 metrin välillä. Kolmen maan rajat kohtaavat vuoristossa Tumba- eli Toúmpavuorella (1 880 m).


title: Belasitsa

text: Belasitsasta etelään erkanevat Kreikan puolella olevat Kroússia-vuoret.


title: Koúla

text: Koúla () on keskiseen Rodópivuoristoon kuuluva vuorijono Bulgarian ja Kreikan rajalla. Sen korkein huippu on Chaïntoú- eli Erýmanthos-vuoren Gyftókastro, jonka korkeus on 1 828 metriä. Toinen korkea huippu on Stámna-vuoren Psíloma, jonka korkeus on 1 739 metriä.


title: Koúla

text: Kreikan puolella vuoristo sijaitsee Dráman ja Xánthin alueyksiköiden alueella. Vuoristossa sijaitsee Megálo Livádi Lepídan ylätasanko, joka tunnetaan myös nimellä Ouloú Giaïlá.


title: Kroússia

text:
Kroússia (, myös "Kroúsia"; ) on vuorijono Makedoniassa Pohjois-Kreikassa. Sen korkein huippu on Mavrovoúni (Μαυροβούνι), jonka korkeus on 1 179 metriä.
Kroússia-vuoristo erkanee etelään Kreikan, Bulgarian ja Makedonian tasavallan rajalla kulkevista Belasitsa- eli Bélles-vuorista. Se kulkee luoteis-kaakkoissuunnassa Kilkiksen ja Sérresin alueyksiköiden rajalla ja erottaa niiden tasangot toisistaan.


title: Óri Kyparissías

text: Óri Kyparissías (; myös "Kyparissíanvuoret") on vuoristo Peloponnesoksen niemimaan länsiosassa Kreikassa. Sen suurin korkeus on 1 224 metriä.


title: Óri Kyparissías

text: Vuoristo sijaitsee Messeniassa Kyparissían kunnan ja Pýloksen kunnan alueella Kyparissiakóslahden rannikolla.


title: Aroánia

text:
Aroánia () eli Chelmós (Χελμός; myös "Helmós") on vuori ja vuorijono Peloponnesoksen niemimaan pohjoisosassa Kreikassa. Sen korkeus on 2 355 metriä ja prominenssi 1 045 metriä.
Aroánian korkein huippu on nimeltään Psilí Kor(y)fí (Ψηλή Κορ(υ)φή). Muut korkeimmat huiput ovat Neraïdórachi (Νεραϊδόραχη, 2 340 m), Kokkinóvrachos eli Profítis Ilías (Κοκκινόβραχος/Προφήτης Ηλίας, 2 282 m), Aetoráchi (Αετοράχη, 2 252 m), Gardíki (Γαρδίκι, 2 182 m), Avgó (Αυγό, 2 138 m) ja Nisí (Νησί, 2 042 m). Vuoristojärvi Mavrólimni (Μαυρόλιμνη) sijaitsee vuorilla 2 050 metrin korkeudessa.


title: Aroánia

text: Osa vuoristosta kuuluu Chelmóksen–Vouraïkóksen kansallispuiston alueeseen. Vuorilla 2 340 metrin korkeudessa sijaitsee Ateenan kansallisen observatorion alainen Chelmóksen observatorio (myös Helmoksen observatorio).


title: Baba (vuori)

text: Baba () eli Varnoúntas (; ) on vuori Makedonian tasavallassa Bitolan kunnassa Pelagonian alueella, sekä osin Kreikan puolella Flórinan alueyksikön alueella Länsi-Makedoniassa. Baba on Makedonian kolmanneksi korkein vuori ja sen korkeus on 2 601 metriä.


title: Baba (vuori)

text: Vuoren korkein huippu on Pelister (kreik. Peristéri, Περιστέρι), joka sijaitsee Makedonian tasavallan puolella. Muut korkeimmat huiput Makedonian tasavallan puolella ovat Dva Groba (2 514 m), Veternica (2 420 m), Muza (2 350 m), Shiroka (2 218 m), Kozji Kamen (2 199 m), Griva (2 198 m), Golema Chuka (2 188 m), Skrkovo (2 140 m) ja Babin Zab (1 850 m). Vuoren alue muodostaa kansallispuiston.


title: Baba (vuori)

text: Huipuista Gkarváni eli Kárva (Γκάρβανη/Κάρβα, makedoniaksi Rzana, 2 334 m), sijaitsee Kreikan ja Makedonian tasavallan rajalla. Kreikan puolen korkeimmat huiput ovat Belavóda (Μπελαβόδα, 2 179 m), Kírko (Κίρκο, 2 155 m), Tsoútse (Τσούτσε, 2 124 m), Kártsa Toúmpa (Κάρτσα Τούμπα, 2 177 m), Pinerítsa (Πινερίτσα, 2 110 m), Elatiá (Ελατιά, 2 130m ), Motsára (Μοτσάρα, 2 066 m), Kótsyfa eli Potístres (Κότσυφα/Ποτίστρες, 2 065 m) ja Pláka (Πλάκα, 1 818 m).


title: FIA:n palkintogaala

text: FIA:n palkintogaala (FIA Prize Giving Gala) on kansainvälisen autoliiton FIA:n vuosittain joulukuussa järjestämä palkintogaala. Ensimmäinen järjestettiin vuonna 1946.


title: Falakró

text:
Falakró (, ”Kalju”) eli "Boz Ntag" (Μποζ Νταγ, , , ”Harmaa vuori”) on vuori Itä-Makedoniassa Pohjois-Kreikassa lähellä Bulgarian rajaa. Sen korkeus on 2 232 metriä.
Falakró sijaitsee Dráman alueyksikössä Itä-Makedonian ja Traakian alueella. Vuoren korkein huippu on nimeltään Profítis Ilías (Προφήτης Ηλίας). Muut korkeimmat huiput ovat Ágios Pávlos (Άγιος Παύλος, 1 768 m), Ágio Pnéfma (Άγιο Πνεύμα, 1 629 m), Várdena (Βάρδενα) ja Chionótrypa (Χιονότρυπα). Vuorella sijaitsee hiihtokeskus.


title: Karáva

text: Karáva () eli Schizokáravo (Σχιζοκάραβο) on vuori Píndos-vuoristoon kuuluvilla Ágrafa-vuorilla Thessaliassa Kreikassa. Sen korkeus on 2 184 metriä ja prominenssi 1 010 metriä.


title: Karáva

text: Karáva sijaitsee Kardítsan alueyksikön alueella. Se on Ágrafa-vuorten korkein huippu.


title: Katarachiás

text: Katarachiás (; myös Καταρραχιάς, "Katarrachiás") on vuori Píndos-vuoristoon kuuluvilla Athamaniká- eli Tzoumérkavuorilla Luoteis-Kreikassa. Sen korkeus on 2 232 metriä.


title: Katarachiás

text: Katarachiás sijaitsee Epeirokseen kuuluvan Ioánninan alueyksikön sekä Thessaliaan kuuluvan Tríkalan alueyksikön rajalla.


title: Kožuf

text: Kožuf () eli Tzéna () on vuori Makedonian tasavallan ja Kreikan rajalla. Sen korkeus on 2 182 metriä.


title: Kožuf

text: Kožuf on jatke vuorijonolle, johon kuuluvat muun muassa Vóras- eli Kaïmáktsalán- sekä Pínovo-vuoret. Pääosa vuoresta on Makedonian tasavallan puolella. Kreikkalaisen Makedonian puolinen osa vuoresta sijaitsee Péllan alueyksikön alueella. Vuoressa on kaksi lähes yhtä korkeaa huippua, jotka tunnetaan Kreikan puolella nimillä Megáli Tzéna ja Mikrí Tzéna (Μεγάλη/Μικρή Τζένα).


title: Lákmos

text: Lákmos (, myös Λάκμωνας, "Lákmonas"; ) eli Peristéri (Περιστέρι) on vuori keskisessä Píndos-vuoristossa Epeiroksen ja Thessalian rajalla Kreikassa. Sen korkeus on 2 295 metriä.


title: Lákmos

text: Lákmos sijaitsee Ioánninan ja Tríkalan alueyksiköiden alueella. Vuoren korkein huippu tunnetaan myös nimellä Tsoukaréla (Τσουκαρέλα).


title: Lýgkos

text: Lýgkos (; myös "Lýgos", "Lýngos", "Língos") on vuori pohjoisessa Píndos-vuoristossa Luoteis-Kreikassa. Sen korkeus on 2 177 metriä.


title: Lýgkos

text: Lýgkos sijaitsee Epeirokseen kuuluvan Ioánninan alueyksikön ja Länsi-Makedoniaan kuuluvan Grevenán alueyksikön rajalla. Vuoren korkeimman huipun nimi on Avgó (Αυγό). Muita korkeita huippuja ovat Pyrostiá (Πυροστιά, 1 967 m), Kakoplévri eli Miliá (Κακοπλεύρι/Μηλιά, 2 160 m), Flénga (Φλέγγα, 2 159 m), Tría Sýnora (Τρία Σύνορα, 2 050 m), Aftiá (Αυτιά, 2 082 m), Kapetán Klidí (Καπετάν Κληδή, 2 036 m), Salatoúra (Σαλατούρα, 2 019 m) ja Díkorfo (Δίκορφο, 1 977 m). Vuoren alue on osa Pohjoisen Píndoksen kansallispuistoa.


title: Nemërçkë

text:
Nemërçkë (, myös "Nemértska") eli Doúsko () on vuori Albanian ja Kreikan rajalla. Sen korkeus on 2 482 metriä ja prominenssi 1 792 metriä.
Suurin osa vuoresta, mukaan lukien sen korkein huippu Maja e Papingut, on Albanian puolella. Vuori on eteläisen Albanian toiseksi korkein vuori Grámmoksen jälkeen. Vuoren suurin korkeus Kreikan puolella on 2 198 metriä. Kreikan puoleinen osa sijaitsee Epeiroksessa Ioánninan alueyksikön alueella.


title: Oíti

text: Oíti (), antiikin Oite () tai Oita (), on vuori Keski-Kreikassa. Sen korkeus on 2 151 metriä. Oíti-vuoren alue muodostaa kansallispuiston nimellä Oítin kansallismetsä (Εθνικός Δρυμός Οίτης, "Ethnikós Drymós Oítis").


title: Oíti

text: Oíti sijaitsee Fthiotiin ja Fokiin alueyksiköiden alueella linnuntietä noin 16 kilometriä lounaaseen Lamían kaupungista. Vuoren korkeimman huipun nimi on Pýrgos (Πύργος). Muut korkeimmat huiput ovat Grevenó (Γρεβενό, 2 114 m), Sémpi (Σέμπι, 2 091 m), Alýkaina eli Aloumpórachi (Αλύκαινα/Αλουμπόραχη, 2 052 m) ja Dýo Vouná (Δύο Βουνά, 1 615 m).


title: Oíti

text: Kreikkalaisessa mytologiassa Oitavuori oli paikka, jossa Herakles kuoli polttoroviolla. Vuorella oli Herakleen kultti viimeistään arkaaiselta kaudelta lähtien ja doorilaista tyyliä edustanut temppeli 200-luvulta eaa.


title: Oíti

text: Oítin kansallispuisto perustettiin vuonna 1966. Sen pinta-ala on hehtaaria, josta kansallispuiston pääalueen muodostaa hehtaarin alue.


title: Nile Rodgers

text: Nile Rodgers (s. 19. marraskuuta 1952) on yhdysvaltalainen tuottaja, lauluntekijä, muusikko, säveltäjä, sovittaja ja kitaristi. Hänet tunnetaan Chicin soolokitaristina ja perustajajäsenenä. Rodgers on tehnyt yhteistyötä useiden artistien kanssa, kuten Sister Sledgen, Diana Rossin, David Bowien, Bryan Ferryn, Duran Duranin, Madonnan, INXS:n, Britney Spearsin, Daft Punkin, Pharrell Williamsin, Aviciin, Disclosuren, Sam Smithin, Pitbullin, Lady Gagan, Kylie Minoguen, Nervon, Laura Mvulan, Keith Urbanin ja Christina Aguileran.


title: Nile Rodgers

text: Rodgers on voitti kolme Grammy-palkintoa vuoden 2014 gaalassa yhteistyöstään Daft Punkin kanssa ja hänet on valittu Songwriters Hall of Fameen vuonna 2016.


title: BeamNG.drive

text: BeamNG.drive on ajoneuvosimulaatiopeli, jonka on saksalaisen BeamNG GmbH:n kehittämä ja julkaisema. Peli käyttää pehmeän kappaleen mallia pelimoottorissaan törmäysten ja vaurioiden käsittelyyn.


title: BeamNG.drive

text: Peli on julkaistu Steam-palvelussa "early access" -versiona 29. toukokuuta 2015.


title: BeamNG.drive

text: BeamNG julkaisi 28. toukokuuta 2012 YouTube-videon nimeltä "Revolutionary soft-body physics in CryEngine3". Alunperin BeamNG.drive oli tarkoitus perustua CryEngine3: een, mutta sen käyttö ajo-pelissä paljasti lukuisia vikoja, mikä johti CryEngine3 korvaamisen Torque:lla. BeamNG.drive luottaa voimakkaasti lua koodaukseen ja käyttää paikallisten tietojen paketteja lua-verkon avulla pelin aikana.


title: BeamNG.drive

text: BeamNG: n verkkosivu, beamng.com, avattiin 8. toukokuuta 2012 aloittaakseen uutisten julkaiseminen simulaattorin kehityksestä.


title: BeamNG.drive

text: Peli asetettiin avoimeen äänestykseen Steam Greenlightissa 12. helmikuuta 2014 ja kahdeksan päivän äänestyksen jälkeen pelin steam jatkolle näytettiin vihreää valoa.


title: BeamNG.drive

text: Peli julkaistiin 29. toukokuuta 2015 Steam Early Accessille.


title: BeamNG.drive

text: BeamNG ilmoitti 15. kesäkuuta 2018 yhteistyöstä Camshaft Software -ohjelmiston kanssa, joka kehitti ajoneuvotyyppikoneen Automation, jossa he tarjosivat 13.7.2018 molemmille peleille myynninedistämismyyntiä.


title: BeamNG.drive

text: Päivitys sisälsi Automation Test Track -ympäristön, joka asetettiin Uuteen-Seelantiin.


title: BeamNG.drive

text: BeamNG.drive sisältää seitsemän tilaa: skenaariot, jotka ovat monimutkaisia, vaikeita, kehittäviä ja vaihtelevia tehtäviä; kampanjatila, joka sisältää tiettyyn teemaan liittyviä pieniä skenaarioita; vapaa harhailu-tila, jossa pelaaja voi ajaa useita eri ajoneuvoja valittussa ympäristössä; aika-ajot, jossa pelaaja valitsee ajoneuvon, kartan, kurssin ja tavoittelee parasta aikaansa; linja-autoreitit, jotka asettavat pelaajan linja-auton ratin taakse, kuljettamaan matkustajia tietyllä reitillä; valoreitti -tila, joka on olennaisesti aikakokeilu, mutta on silti oma kokonaisuutensa perustuneensa Troniin.


title: BeamNG.drive

text: Peli toteuttaa pehmeän kappaleen fysiikan, sekä ajoneuvojen dynamiikkaa, että ajoneuvojen ja esineiden välisiä törmäyksiä.


title: BeamNG.drive

text: BeamNG.drive käyttää reaaliaikaista, pehmeän kappaleen dynamiikan fysiikan rakennetta ajoneuvojensa simuloimiseksi. Fysiikan yhtälöille on kirjoitettu algoritmeja. Pelissä olevat ajoneuvot koostuvat pehmeästä rungosta, solmu-palkkirakenteesta, joka on samanlainen kuin Rid of Rodsin ajoneuvorakenne. Fysiikkamoottori simuloi yhteenliitettyjen solmujen ja palkkien verkkoa, jotka muodostavat näkymättömän rungon ajoneuvosta, jossa on realistiset painot ja massat. Pehmeän rungon fysiikan osalta käytetään ajoneuvoja, jotka realistisesti joustavat ja deformoituvat runkoon kohdistuvina jännitteinä, kuten törmäysten vaikutuksetkin. Pelimoottori laskee jatkuvasti fysiikan yhtälöitä ja ongelmia reaaliajassa pelin aikana, pelin sujuvuuden vuoksi.


title: Párnitha

text: Párnitha (), antiikin Parnes (), on vuori Attikassa Kreikassa. Sen korkeus on 1 413 metriä. Vuoren alue muodostaa kansallispuiston nimellä Párnithan kansallismetsä (Εθνικός Δρυμός Πάρνηθας, "Ethnikós Drymós Párnithas").


title: Párnitha

text: Párnitha on Attikan alueen korkein vuori ja se sijaitsee Ateenan metropolialueen pohjoispuolella noin 30 kilometriä pohjoiseen Ateenan keskustasta. Párnitha muodostaa pitkän itä-länsisuuntaisen vuorijonon, jossa on 16 yli 1 000 metriä korkeaa huippua. Korkeimman huipun nimi on Karampóla (Καραμπόλα).


title: Párnitha

text: Antiikin aikana Panin uskottiin vaikuttavan vuorella. Vuorelta löydetystä Panin ja nymfien luolasta on löydetty yli 2 000 öljylamppua. Vuorella on myös lukuisia muita luolia. Vuori on aina ollut merkittävä Ateenan puolustukselle.


title: Párnitha

text: Párnithan kansallismetsä perustettiin vuonna 1961. Sen pinta-ala on hehtaaria ja laajemman suojelualueen koko noin hehtaaria. Alue kärsi paljon tuhoja vuoden 2007 suurissa metsäpaloissa.


title: Piéria

text: Piéria () on vuori ja vuorijono Makedoniassa Pohjois-Kreikassa. Sen korkeus on 2 190 metriä ja prominenssi 1 170 metriä.


title: Piéria

text: Piériavuori sijaitsee Pierian ja Imathian alueyksiköiden alueella Keski-Makedoniassa Ólymposvuoren luoteispuolella. Vuoren korkeimman huipun nimi on Flámpouro (Φλάμπουρο). Muut korkeimmat huiput ovat Toúrla (Τούρλα, 2 104 m), Avdélla (Αβδέλλα, 2 049 m), Arvanítis (Αρβανίτης, 2 023 m), Pláka (Πλάκα, 1 938 m), Chténi (Χτένι, 1 791 m) ja Pénte Pýrgoi (Πέντε Πύργοι, 1 710 m).


title: Slavjanka (vuori)

text:
Slavjanka () eli Órvilos () on vuori Bulgarian ja Kreikan rajalla. Sen korkeus on 2 213 metriä.
Vuoren korkeimman huipun nimi on Gotsev Vrah. Muita huippuja ovat muun muassa Golyam Tsarev Vrah (2 186 m), Malak Tsarev Vrah (2 087 m), Shabran (2 196 m) ja Salyuva Dzhamiya (2 027 m).


title: Tringía

text: Tringía (, myös "Trigía", "Triggía") on vuori eteläisessä Píndos-vuoristossa Thessaliassa Kreikassa. Sen korkeus on 2 204 metriä.


title: Tringía

text: Tringía sijaitsee Tríkalan alueyksikön alueella linnuntietä noin 33 kilometriä länsiluoteeseen Tríkalan kaupungista. Vuoren korkein huippu tunnetaan samalla nimellä kuin itse vuori. Muut korkeimmat huiput ovat Díkorfo eli Bisertsáou (Δίκορφο/Μπισερτσάου, 2 096 m), Beretoúla (Μπερετούλα, 2 035 m), Pitsiloús (Πιτσιλούς, 1 917 m), Plagiá eli Gkiónali (Πλαγιά/Γκιόναλι, 1 913 m) ja Tsatsoúli (Τσατσούλη, 1 912 m).


title: Tymfristós

text:
Tymfristós (; myös "Timfristós") eli Veloúchi (Βελούχι) on vuori Píndos-vuoristossa Keski-Kreikassa. Sen korkeus on 2 315 metriä ja prominenssi 1 110 metriä.
Tymfristós sijaitsee Evrytanían ja Fthiotiin alueyksiköiden alueella. Se muodostaa varsinaisen Píndos-vuoriston eteläisimmän huipun.


title: Tymfristós

text: Makrakómin kunnan osa Tymfristóksen kunnallisyksikkö, entinen itsenäinen kunta, on saanut nimensä vuoresta.


title: Vasilítsa

text:
Vasilítsa () on vuori Pohjoisessa Píndos-vuoristossa Luoteis-Kreikassa. Sen korkeus on 2 249 metriä.
Vasilítsa sijaitsee Epeirokseen kuuluvan Ioánninan alueyksikön ja Länsi-Makedoniaan kuuluvan Grevenán alueyksikön rajalla noin 42 kilometriä länteen Grevenán kaupungista. Nykyisin vuori tunnetaan ennen kaikkea hiihtokeskuksestaan. Se perustettiin vuonna 1975 ja sai kansallisen hiihtokeskuksen nimityksen vuonna 1991. Vuoren alue on osa Pohjoisen Píndoksen kansallispuistoa.


title: The Road to Hell

text: The Road to Hell on Chris Rean kymmenes studioalbumi, joka julkaistiin vuonna 1989. Se on yksi hänen kuuluisimmista albumeistaan. Toinen osa kaksiosaisesta nimikappaleesta "The Road to Hell (Part 2)" on myös yksi hänen kuuluisimmista kappaleistaan.


title: The Road to Hell

text: Kaikki kappaleet kirjoittanut Chris Rea.


title: Yrjö Larmola

text: Yrjö Ilmari Larmola (s. 5. toukokuuta 1940 Nurmijärvi) on suomalainen filosofian tohtori ja eläkkeellä oleva Helsingin kaupungin entinen kulttuurijohtaja.


title: Yrjö Larmola

text: Larmolan vanhemmat olivat lääketieteen tohtori Erkki Yrjö Larmola (ent. Lindfors) ja vakuutusvirkailija Irja Helena Pernaja. Larmola pääsi ylioppilaaksi 1959 ja opiskeli Helsingin yliopistossa valmistuen humanististen tieteiden kandidaatiksi 1963, filosofian kandidaatiksi 1971, filosofian maisteriksi 1973, filosofian lisensiaatiksi 1986 ja filosofian tohtoriksi 1990.


title: Yrjö Larmola

text: Larmola oli Hälläpyörä-lehden toimittaja 1961 ja päätoimittaja 1962, Hyvinkään Uutisten toimittaja 1962, Aikakauslehti Kotiseudun toimitussihteeri 1963–1965 ja Seulasten va. toimittaja 1963–1965. Hän oli Kalevalaseuran sihteerinä 1963–1965, Kotiseutuliiton toiminnanjohtajana ja Lahden kesäyliopiston sihteerinä ja toiminnanjohtajana 1965–1971.


title: Yrjö Larmola

text: Kokoomusta edustanut Larmola valittiin 1966 Ylioppilaslehden päätoimittajaksi. Sosialidemokraattien Paavo Lipponen sai päätoimittajaäänestyksessä saman verran ääniä mutta hävisi paikan arvalla. Larmola oli päätoimittajana vuoteen 1969 saakka ja hänen kaudellaan lehteä pidettiin konservatiivien äänitorvena koska se ei muun muassa kirjoittanut riittävästi Ranskan vuoden 1968 opiskelijamielenosoituksista. Vanhan ylioppilastalon valtaukseen marraskuussa 1968 osallistuneet vaativat myös Larmelan eroa ja oikeutta toimittaa lehteä. Neuvottelujen tuloksena sovittiin että valtaajat saivat toimittaa yhden vallankumousnumeroksi kutsutun Ylioppilaslehden numeron ja Larmolan johtama toimitus oli sen aikaa virkavapaalla.


title: Yrjö Larmola

text: Larmola toimi Eläketurvakeskuksessa tiedotusosaston apulaisosastopäällikönä vuodesta 1971 alkaen ja tiedotus- ja koulutusosaston päällikkönä sekä johtoryhmän jäsenenä vuodesta 1974. Hän oli Helsingin kaupungin kulttuurijohtajana 1990–2004 ja jäi eläkkeelle 2004.


title: Yrjö Larmola

text: Larmola oli Helsingin kaupunginvaltuuston jäsenenä 1969–1972 ja varajäsenenä 1973–1990. Hän toimi Helsingin kaupungin nuorisolautakunnan puheenjohtajana 1970–1972, ja koululautakunnan puheenjohtajana 1977–1990. Hän on toiminut puheenjohtajana tai varapuheenjohtajana useissa yhteisöissä (Sosiaaliturvan keskusliitto, Helsingin seudun kesäyliopisto, Gallen-Kallelan museosäätiö, Helsingin Suomalainen Klubi ja Risto Ryti-seura).


title: Truck Simulator

text: Truck Simulator on SCS Softwaren kehittämä videopelisarja. Peli on ajosimulaatio, jossa ajetaan rekka-autoa. Sarjan ensimmäinen osa julkaistiin vuonna 2008.


title: Pyöräily kesäolympialaisissa 2016 – miesten aika-ajo

text: Vuoden 2016 kesäolympialaisten pyöräilyn miesten aika-ajo käytiin 10. elokuuta 2016 Pontalin alueella Rio de Janeirossa. Kilpailun voitti Sveitsin Fabian Cancellara, toiseksi ajoi Alankomaiden Tom Dumoulin ja kolmanneksi Yhdistyneen kuningaskunnan Chris Froome.


text: Australian Richie Porten, Italian Vincenzo Nibalin ja Alankomaiden Wout Poelsin oli tarkoitus osallistua kilpailuun, mutta he eivät päässeet mukaan loukkaannuttuaan maantieajossa sattuneissa kaatumisissa. Heidän tilalleen viime hetken varamiehiksi otettiin Namibian Dan Craven ja Yhdistyneen kuningaskunnan Geraint Thomas.


title: Andrew Davies

text: Andrew Davies (s. 20. syyskuuta 1936 Rhiwbina Cardiff) on walesilainen käsikirjoittaja ja kirjailija. Hän on tunnettu muun muassa luomistaan televisiosarjoista "A Very Peculiar Practice" (1986), "House of Cards" (1990) ja "Mr Selfridge" (2013).


title: Andrew Davies

text: Davies on käsikirjoittanut useita kirjojen sovituksia televisiosarjoiksi ja elokuviksi. Näitä sovituksia ovat muun muassa George Eliotin samannimiseen teokseen pohjautuva Middlemarch (1994), jossa pääosassa ovat Rufus Sewell ja Juliet Aubrey, sekä William Makepeace Thackerayn samannimisen teoksen sovitus "Turhuuden turuilla" (1998), jonka pääosissa näyttelevät Natasha Little ja Frances Grey. Daviesin käsikirjoittamia Jane Austenin kirjojen televisiosovituksia ovat "Ylpeys ja ennakkoluulo" (1995), "Emma" (1996), "Northanger Abbey" (2007) ja "Järki ja tunteet" (2008). Vuonna 2016 Davies käsikirjoitti samannimisen televisiosarjan Leo Tolstoin teoksen "Sota ja rauha" pohjalta.


title: Andrew Davies

text: Daviesin käsikirjoittamia elokuvia ovat "Consuming Passions" (1988), "Ystäväpiiri" (1995), "Panaman räätäli" (2001), "Bridget Jones – elämäni sinkkuna" (2001, yhdessä Helen Fieldingin ja Richard Curtisin kanssa), "" (2004, yhdessä Helen Fieldingin kanssa), "Brideshead Revisited – mennyt maailma" (2008) ja "Kolme muskettisoturia" (2011).


title: Andrew Davies

text: Davies voitti vuonna 1979 The Guardian-lehden lastenkirjapalkinnon teoksellaan "Conrad's War".


title: Andrew Davies

text: Davies on voittanut kahdesti Primetime Emmy -palkinnon parhaasta käsikirjoituksesta minisarjassa. Vuonna 1990 hän sai palkinnon televisiosarjasta "House of Cards" ja vuonna 2008 televisiosarjasta "Pikku Dorrit". Hän on myös voittanut uransa aikana useita Writers’ Guild of Great Britain -järjestön jakamia palkintoja.


title: Andrew Davies

text: Davies sai parhaan draamasarjan Bafta-palkinnon vuoden 2001 minisarjasta "Elomme päivät", jonka pääosaa näytteli David Suchet. Vuonna 2002 Davies vastaanotti British Academy of Film and Television Arts -järjestön jakaman BAFTA Fellowship -palkinnon elämäntyöstään.


title: Siegbert Horn

text: Siegbert Horn (11. toukokuuta 1950 Hartmannsdorf – 9. elokuuta 2016) oli Itä-Saksaa edustanut koskipujottelija, olympiavoittaja ja maailmanmestari.


title: Siegbert Horn

text: K-1-luokassa kilpaillut Horn voitti olympiakultaa Münchenissä 1972. Hän voitti myös useita MM-mitaleja.


title: Siegbert Horn

text: Horn kuoli 66-vuotiaana 9. elokuuta 2016.


title: Järvenpää – Pasila

text: Järvenpää – Pasila on Matti Eskon albumi, joka julkaistiin 7. elokuuta 2015 levymerkillä Turenki Records. Matti Esko on levyttänyt aiemminkin useita kantri- ja rootskappaleita, mutta Järvenpää-Pasila on hänen ensimmäinen varsinainen rootslevynsä.


title: Humberto de Alencar Castelo Branco

text: Marsalkka Humberto de Alencar Castelo Branco, [ ũbɛʁtu dʒi alẽkaʁ kastɛlu bɾɐku] (20. syyskuuta 1897 – 18. heinäkuuta 1967) oli brasilialainen sotilasjohtaja ja poliitikko. Hän oli ensimmäinen viidestä kenraalista, jotka toimivat presidentteinä vuoden 1964 sotilasvallankaappauksen jälkeen. Castelo Branco kuoli lento-onnettomuudessa heinäkuussa 1967, pian presidenttikautensa loputtua.


title: Humberto de Alencar Castelo Branco

text: Castelo Branco liittyi armeijaan vuonna 1918. Hän opiskeli "Escola Militar de Realengo"ssa eli Rio de Janeiron sotilaskoulussa, ja vuonna 1921 hän liittyi 12. Jalkaväkirykmenttiin Belo Horizontessa. Vuonna 1927 hän palasi vanhaan oppilaitokseensa jalkaväen kouluttajaksi. Hänet ylennettiin kapteeniksi vuonna 1938.


title: Humberto de Alencar Castelo Branco

text: Castelo Branco ylennettiin everstiluutnantiksi vuonna 1943. Toisen maailmansodan aikana hän oli eversti Brasilian tiedustelujoukoissa, ja taisteli Italiassa Saksaa vastaan. Hän toimi operatiivisena ylipäällikkönä (""chief de seção de operações"") ja hänen sanotaan viettäneen 300 päivää sota-alueilla.


title: Humberto de Alencar Castelo Branco

text: Myöhemmin Castelo Branco kirjoitti lukuisia akateemisia tutkimuksia ja tutkielmia sodankäynnistä. Hänet nimitettiin esikuntapäälliköksi vuonna 1963 ja reservin marsalkaksi vuonna 1964.


title: Humberto de Alencar Castelo Branco

text: Castelo Brancosta tuli yksi vuoden 1964 vallankaappauksen johtajista. Kaappaus kukisti Goulartin ja lakkautti Brasilian toisen tasavallan. 11. huhtikuuta kongressi valitsi hänet Goulartin virkakauden loppuosalle, ja hän vannoi virkavalan 15. huhtikuuta 1964.


title: Humberto de Alencar Castelo Branco

text: Hänen seuraajansa presidenttinä oli Costa e Silva 15. maaliskuuta 1967.


title: Humberto de Alencar Castelo Branco

text: Castelo Branco pyrki edistämään valtion puuttumista talouteen (esim. lakkauttamalla asetuksella valtion lippulaivan, Panair do Brasil). Castelo Brancon hallitus, toisin kuin edelliset vaaleilla valitut presidentit Juscelino Kubitschek, Jânio Quadros ja João Goulart, sai alusta asti vankkaa rahoitusta maailmanpankilta, Kansainväliseltä Valuuttarahastolta ja suuria investointeja monikansallisilta yhdysvaltalaisilta yrityksiltä, joiden silmissä Brasilian oikeistolainen sotilasdiktatuuri oli uusi, taloudellisesti vakaa länsimaiden liittolainen taistelussa kansainvälistä kommunismin läeviämistä vastaan latinalaisessa Amerikassa kylmän sodan aikana


title: Jozef Lohyňa

text: Jozef Lohyňa (s. 13. huhtikuuta 1963 Zlaté Moravce) on slovakialainen, aikaisemmin myös Tšekkoslovakiaa/Tšekin ja Slovakian liittotasavaltaa edustanut, kilpauransa päättänyt vapaapainija, olympiamitalisti ja maailmanmestari.


title: Jozef Lohyňa

text: 82–90 kilogramman painoluokissa kilpaillut Lohyňa voitti olympiapronssia Soulissa 1988. Lisäksi hän sijoittui kesäolympialaisissa Barcelonassa 1992 viidenneksi ja Atlantassa 1996 neljänneksi. MM-kilpailuista Lohyňa voitti yhteensä kolme ja EM-kilpailuista viisi mitalia. Hänen ainoa aikuisten arvokisojen kultamitalinsa tuli Tokion MM-kilpailuista 1990.


title: István Lévai

text: István Lévai -nimisiä henkilöitä ovat:


title: Nyrkkeily kesäolympialaisissa 2016 – naisten sarja 60 kg

text: Nyrkkeilyn naisten 60 kg sarjaan (kevytsarja) osallistui 12 nyrkkeilijää, joista jokainen edusti eri maata.


title: István Lévai (painija)

text: István Lévai (s. 21. joulukuuta 1990) on unkarilaissyntyinen, Slovakiaa edustava kreikkalais-roomalaisen tyylin painija ja Euroopan mestari.


title: István Lévai (painija)

text: Pääasiassa 60–66 kilogramman painoluokissa kilpaileva Lévai on voittanut EM-kilpailuista kolme mitalia parhaana saavutuksenaan Euroopan mestaruus Belgradissa 2012.


title: Luojan luomaa

text: Luojan luomaa on Matti Eskon albumi, joka julkaistiin 26. lokakuuta 2011 levymerkillä AXR Music.


title: Eva Bosáková

text: Eva Bosáková-Hlaváčková (o.s. Věchtová, 18. joulukuuta 1931 Mladá Boleslav – 10. tammikuuta 1991 Praha) oli tšekkoslovakialainen telinevoimistelija, olympiavoittaja ja maailmanmestari.


title: Eva Bosáková

text: Bosáková voitti kesäolympialaisissa kultaa puomilla ja hopeaa joukkuekilpailusta Roomassa 1960, hopeaa puomilla Melbournessa 1956 ja pronssia joukkuekilpailusta Helsingissä 1952. Hän voitti myös runsaasti MM- ja EM-mitaleja.


title: Autosport-palkinto

text: Autosport -palkinto (Autosport Awards) on brittiläisen Autosport-lehden vuosittain joulukuussa myöntämä palkinto. Palkinto myönnettiin ensimmäisen kerran vuonna 1982.


title: FC Wimma

text: FC Wimma Kajaani ry on tyttö- ja naisjalkapalloon erikoistunut kajaanilainen jalkapalloseura, jonka edustusjoukkue pelaa kaudella 2018 Naisten Kakkosessa.


title: FC Wimma

text: Edustusjoukkueen lisäksi seuralla on kaudella 2016 junioritoimintaa seitsemässä ikäluokassa, ja pelaajamäärältään FC Wimma on Kainuun toiseksi suurin jalkapalloseura. Seuran nimi, logo ja oranssi tunnusväri viittaavat naisenergiaan.


title: FC Wimma

text: FC Wimma perustettiin vuoden 2007 lopulla yhdistämällä Kajaanin Palloilijoiden (KaPa) ja Kajaanin Hakan (KajHa) tyttö- ja naisjoukkueet. Edustusjoukkue pelasi kaudella 2008 Naisten Kakkosessa ja voitti lohkonsa. Kaudella 2009 joukkue pelasi Naisten Ykkösessä, jossa se sijoittui yhdeksänneksi.


title: Jana Rabasová

text: Jana Rabasová (Bartošová) (22. heinäkuuta 1933 Praha – 2008) oli tšekkoslovakialainen telinevoimistelija ja olympiamitalisti.


title: Jana Rabasová

text: Rabasová voitti joukkuekilpailusta olympiapronssia Helsingissä 1952, missä hän sijoittui ottelussa sijalle 21 ja telineistä parhaimmillaan eritasonojapuilla 21. sijalle. Yhteisvoimistelussa Tšekkoslovakia oli kuudes.


title: Bridget Jones’s Baby

text: Bridget Jones’s Baby on vuonna 2016 ensi-iltansa saanut brittiläinen romanttinen komediaelokuva, jonka on ohjannut Sharon Maguire. Se on jatko-osa elokuville "Bridget Jones – elämäni sinkkuna" (2001) ja "" (2004). Elokuvan pääosissa näyttelevät Renée Zellweger, Colin Firth, Patrick Dempsey, Jim Broadbent, Gemma Jones ja Emma Thompson.


title: Bridget Jones’s Baby

text: Elokuvan ensi-ilta oli Suomessa 16. syyskuuta 2016.


title: Baba

text: Baba voi tarkoittaa seuraavia:


title: Triathlon kesäolympialaisissa 2016 – miesten kilpailu

text: Miesten triathlon Rio de Janeiron olympialaisissa kilpailtiin 18. elokuuta. Lähtö tapahtui Forte de Copacabanalta. Kilpailuun osallistui 55 urheilijaa, joista 50 pääsi maaliin. Kilpailun voitti brittiläinen Alistair Brownlee, joka uusi olympiakullan. Toiseksi sijoittui brittiläinen, voittajan veli, Jonathan Brownlee, ja kolmanneksi sijoittui eteläafrikkalainen Henri Schoeman.


title: De Gamlas Hem

text: De Gamlas Hem on Viktor J. Sucksdorffin vuonna 1906 vanhainkodiksi suunnittelema jugend-tyylinen rakennus Oulun Hollihaan kaupunginosassa. Rakennus tunnetaan nimellä "De Gamlas Hem". Alun perin pihapiiriin kuului samaan aikaan päärakennuksen kanssa rakennettu yksikerroksinen asuinrakennus Puistokadun varrella. Asuinrakennus suojeltiin yhdessä päärakennuksen kanssa kaupunginvaltuuston kokouksessa 1. heinäkuuta 1985. Siitä huolimatta rakennus purettiin jo seuraavana vuonna. Päärakennus on remontoitu vuonna 1986.


title: De Gamlas Hem

text: Vuoden 2014 alusta vuoden 2017 syksyyn asti rakennus oli ollut tyhjillään Oulun kaupungin etsiessä rakennukselle ostajaa. Lokakuussa 2017 kaupunki möi kiinteistön 402 667 euron kokonaiskauppahinnalla. Suunnitelmissa on kunnostaa De Gamlas Hem hotelliksi ja kokoustiloiksi.


title: De Gamlas Hem

text: Rakennuksessa toimi vuosina 2007-2014 Oulun kaupungin kansainvälinen toimintakeskus (myöhemmin monikulttuurikeskus), jota kutsutaan Villa Victoriksi. Monikulttuurikeskus järjesti rakennuksessa kansainvälisiä kulttuuritapahtumia, neuvontaa maahanmuuttajille, suomen kielen opetusta ja pienimuotoista kurssitoimintaa.


title: Bobon kieli

text: Bobo ("bobo madaré") on Burkina Fasossa ja Malissa asuvien ”mustien” bobojen ("bobo fing") puhuma mandelainen kieli. Se jakautuu pohjoiseen ja eteläiseen kielimuotoon, jotka eivät ole keskenään täysin ymmärrettäviä.


title: Bobon kieli

text: Pohjoista boboa eli "konabéréa" puhutaan Burkina Fason Boucle du Mouhounin alueen Banwan ja Kossin provinsseissa sekä Malin rajaseudulla Sikasson alueen Yorosson piirissä ja Ségoun alueella. Sen puhujia on arvioitu olevan 35 000 Burkina Fasossa (vuonna 1995) ja 25 000 Malissa (vuonna 2007). Pohjoisen bobon puhujat käyttävät myös djulaa, bambaraa, bomua ja ranskaa.


title: Bobon kieli

text: Eteläistä boboa puhutaan Burkina Fason Boucle du Mouhounin alueen Banwan provinssissa sekä Estin ja Hauts-Bassinsin alueilla. Sen puhujämääräksi on arvioitu 181 000 henkeä (vuonna 2009). Kirjakielenä käytetään syabérén murretta. Eteläisen bobon puhujat osaavat myös djulaa ja ranskaa.


title: Bobon kieli

text: Bobo kuuluu mandelaisten kielten luoteisryhmään. Sen lähimmät sukukielet ovat soninke ja bozo. Boboksi kutsutaan myös ”punaisten” ("bobo oule") ja ”valkoisten” ("bobo gbe") bobojen puhumia bomua ja bwamua, jotka kuuluvat gurilaisiin kieliin.


title: R U Mine?

text: R U Mine? on englantilaisen indie rock-yhtye Arctic Monkeysin kappale. Se julkaistiin Isossa-Britanniassa digitaalisena latauksena 27. helmikuuta 2012, sekä 1750 kappaleen rajoitettuna vinyylinä 21. huhtikuuta 2012.


title: R U Mine?

text: ”R U Mine?” sijoittui Britannian singlelistalla sijalle 23, mikä on yhtyeen paras sijoitus sitten vuoden 2009 singlen ”Crying Lightning”.


title: R U Mine?

text: Kappale julkaistiin myös yhtyeen viidennellä albumilla "AM". Musiikkivideo julkaistiin YouTubessa 27. helmikuuta 2012, ja on saavuttanut lähes sata miljoonaa näyttökertaa.


title: R U Mine?

text: ”R U Mine?” sisältyy mm. videopeleihin Forza Horizon, Rocksmith 2014, Rock Band 3 ja Guitar Hero Live.


title: Yomogi (1922)

text: Yomogi () oli keisarillisen Japanin laivaston Momi-luokan hävittäjä, joka palveli toisessa maailmansodassa partioveneenä "No. 38".


title: Yomogi (1922)

text: Alus tilattiin Ishikawajiman telakalta osana vuoden 1918 hankintoja. Sen köli laskettiin 26. helmikuuta 1921 ja alus laskettiin vesille 14. maaliskuuta 1922. Alus otettiin palvelukseen vielä samana vuonna 9. elokuuta.


title: Yomogi (1922)

text: Alus muutettiin 1. huhtikuuta 1940 partioveneeksi "No.38". Alus upposi 25. marraskuuta 1944 Bastilinsalmessa torpedoituna ja se poistettiin alusluettelosta 10. maaliskuuta 1945.


title: Ashi (1921)

text: Ashi () oli keisarillisen Japanin laivaston Momi-luokan hävittäjä.


title: Ashi (1921)

text: Alus tilattiin Kawasakin Koben telakalta osana vuoden 1918 hankintoja. Sen köli laskettiin 15. marraskuuta 1920 ja alus laskettiin vesille 3. syyskuuta 1921. Alus otettiin palvelukseen vielä samana vuonna 29. lokakuuta.


title: Ashi (1921)

text: Alus poistettiin alusluettelosta 1. helmikuuta 1940.


title: Poikkeustilakomitea

text: Poikkeustilakomitea eli Neuvostoliiton valtiollinen poikkeustilakomitea ("Janajevin juntta") () oli vanhoillisten Neuvostoliiton kommunistisen puolueen ryhmittymä, joka yritti kaapata vallan Neuvostoliitossa 1991. Poikkeustilakomitean keulakuva oli varapresidentti Gennadi Janajev. Varsinaisena toiminnan suunnittelijana pidetään KGB:n päällikköä Vladimir Krjutškovia. Kaappauskomitaan kuului kaikkiaan kahdeksan henkeä. Yrityksen epäonnistuttua heidät aluksi vangittiin, mutta armahdettiin vuoden 1994 parlamenttivaalien jälkeen.


title: 120 mm/45 type 3

text: 120 mm/45 type 3 oli keisarillisen Japanin laivaston keskiraskas laiva- ja rannikkotykki, joka oli palveluskäytössä ensimmäisessä ja toisessa maailmansodassa. Sitä asennettiin hävittäjiin ja sukellusveneisiin. Mallinimessä oleva type 3 merkitsee kuvaa Welin-sulun käyttöönottoa.


title: 120 mm/45 type 3

text: Tykki oli paranneltu japanilainen versio brittiläisestä Elswick Orndance Companyn suunnittelemista ja valmistamista QF 4,7 tuuman Mk I-IV -tykeistä, joita oli airmmin valmistettu Japanissa lisenssillä tyypin 41 tykkinä. Tykkiä ei pidä samaistaa 120 mm tyypin 3 ilmatorjuntatykkiin, joka oli käytössä keisarillisen Japanin maajoukoilla vuodesta 1943.


title: 120 mm/45 type 3

text: Ase suunniteltiin vuonna 1914 ja se oli pääaseena yksiputkisena asennuksena Kawakaze-, Momi-, Minekaze-, Wakatake-, Kamikaze- ja Mutsuki-luokkien hävittäjillä. Ase suunniteltiin uudelleen metristä järjestelmää käyttäväksi 5. lokakuuta 1917. Se suunniteltiin vuonna 1922 käyttämään lyhyempää putkea sekä paranneltua lukkoa, jolloin tykki nimettiin tyypin 11 aseeksi. Paranneltua tykkiä asennettiin sukellusveneisiin sekä Chidori- ja Otori-luokkien torpedoveneisiin.


title: 120 mm/45 type 3

text: Käsinladattavassa tykissä käytettiin 20,3 kilogramman räjähdekranaatteja ja valaisukranaatteja. Vuoden 1943 jälkeen käytössä oli myös sukellusveneentorjuntakranaatti.


title: IHI Corporation

text: IHI Corporation (), joka aiemmin tunnettiin nimellä Ishikawajima-Harima Heavy Industries Co., Ltd.:nä (), on japanilainen yhtiö, joka valmistaa laivoja, lentokonemoottoreita, autojen turboahtimia, teollisuuslaitteita, voimaloiden kattiloita ja muita koneita ja liikenteen vaatimia laitteita.


title: IHI Corporation

text: Ishikawajiman telakka perustettiin vuonna 1853, mikä muuttui vuonna 1889 Ishikawajima Shipbuilding and Engineering Companyksi. Vuonna 1907 perustettiin Harima Dock Company. Ishikawajiman ja Hariman autojenvalmistus muodosti oman yrityksen, josta myöhemmin syntyi Isuzu.


title: IHI Corporation

text: Vuonna 1960 perustettiin Ishikawajima-Harima Heavy Industries (IHI) yhdistämällä Ishikawajima ja Harima. IHI yhdistyi sotalaivojen valmistamiseksi Sumitomo Heavy Industriesin kanssa, jolloin luotiin Marine United.


title: Test Drive 2001

text: Test Drive 2001 on Xanteran kehittämä ja Infogramesin julkaisema ajopeli. Peli julkaistiin Game Boy Colorille vuonna 2000.


title: Test Drive Cycles

text: Test Drive Cycles on Xanteran kehittämä ja Infogramesin julkaisema ajopeli. Peli julkaistiin Game Boy Colorille vuonna 2000.


title: Test Drive Le Mans

text: Test Drive Le Mans (myös nimellä Le Mans 24 Hours) on Infogramesin julkaisema ajopeli. Peli julkaistiin PlayStation, Microsoft Windows, Game Boy Color, Sega Dreamcast ja PlayStation 2 -alustoille vuosina 1999, 2000 ja 2001. Windowsille on julkaistu kaksi versiota, joista varhaisemman on kehittänyt Eutechnyx ja jälkimmäisen Infogrames Melbourne House.


title: Test Drive 4

text: Test Drive 4 on Pitbull Syndicaten kehittämä ja Accoladen julkaisema ajopeli. Peli julkaistiin PlayStationille ja Microsoft Windowsille vuonna 1997.


title: Michael Salvatori

text: Michael Salvatori (syntynyt 1954) on yhdysvaltalainen videopelimusiikin säveltäjä, joka tunnetaan parhaiten sävellyksistään "Halo"-pelisarjassa yhdessä Martin O'Donnellin kanssa. Salvatori tutustui O'Donnelliin collegessa ja he perustivat yhdessä TotalAudio -nimisen tuotantoyhtiön. Salvatori jatkoi TotalAudion hallinnoimista ja teki musiikkia omille asiakkailleen, kuten Disneylle ja Wideload Gamesille.


title: Black Treacle

text: Black Treacle on englantilaisen indie rock-yhtye Arctic Monkeysin kappale. Se julkaistiin neljäntenä singlenä yhtyeen neljänneltä albumilta "Suck It and See". Single julkaistiin 23. tammikuuta 2012 digitaalisena latauksena sekä rajoitettuna 1500 kappaleen 7-tuumaisena vinyylilevynä.


title: Black Treacle

text: Single sisältää yhden B-puolen, ”You and I”, johon kuvattiin promovideo. Video julkaistiin YouTubessa singlen julkaisupäivänä.


title: Suck It and See (kappale)

text: Suck It and See on englantilaisen indie rock-yhtye Arctic Monkeysin kappale. Se julkaistiin kolmantena singlenä yhtyeen neljänneltä samannimiseltä albumilta. Single julkaistiin 31. lokakuuta 2011 digitaalisena latauksena B-puolen ”Evil Twin” kanssa. Tavasta poiketen singlen B-puoli sijoittui Britannian singlelistalla A-puolta korkeammalle.


title: Suck It and See (kappale)

text: Musiikkivideo kertoo tarinan rumpali Matt Heldersin suhteesta hänen rakastajaansa, jota esittää näyttelijä Breana McDow. Video on kuvattuna Kaliforniassa, ja kuvaa amerikkalaista moottoripyöräkulttuuria. Yhtyeen laulaja Alex Turner esiintyi videolla lyhyessä cameo-roolissa.


title: Nikkelibromidi

text: Nikkelibromidi (NiBr) on nikkeli- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja päällystettäessä muita metalleja nikkelillä elektrolyyttisesti.


title: Nikkelibromidi

text: Huoneenlämpötilassa kidetön nikkelibromidi on keltaisia ja hygroskooppisia lehtimäisiä kiteitä ja sen alkeiskoppi on romboedrinen. Yhdisteellä on kaksi kidevedellistä muotoa kellanvihreä trihydraatti (NiBr·3HO) ja sinisenvihreä heksahydraatti (NiBr·6HO). Nikkelibromidi liukenee erittäin hyvin veteen ja liukoisuus kasvaa lämpötilan kasvaessa. Aine muodostaa komplekseja muun muassa dimetoksietaanin kanssa.


title: Nikkelibromidi

text: Nikkelibromidia valmistetaan kuumentamalla nikkelijauhetta bromin kanssa.


title: Nikkelibromidi

text: Nikkelibromidia voidaan käyttää elektrolyyttinä päällystettäessä metalleja nikkelillä. Orgaanisen kemian synteeseissä sitä voidaan käyttää katalyyttinä butadieenin dimerisoinneissa, valmistettaessa syklisiä hiilivetyjä butadieenistä, mietona Lewis-happona ja aryylihalogenidien ristikytkentäreaktioissa. Lisäksi siitä voidaan valmistaa organonikkeliyhdisteitä kuten nikkeloseenia.


title: Michelle Freeman

text: Michelle Freeman (s. 5. toukokuuta 1969) on aktiiviuransa päättänyt jamaikalainen pikajuoksija ja olympiamitalisti. Hänen päämatkansa oli 100 metrin aitajuoksu.


title: Michelle Freeman

text: Freeman edusti Jamaikaa olympialaisissa kolme kertaa, vuosina 1992, 1996 ja 2000. Kaikissa olympialaisissa hän osallistui 100 metrin aitajuoksuun, jossa selviytyi puolivälieriin vuosina 1992 ja 2000 sekä oli parhaimmillaan finaalin kuudes vuonna 1996. Lisäksi hän osallistui pikaviestiin vuosina 1992 ja 1996. Vuoden 1992 viestissä Jamaika joutui keskeyttämään finaalijuoksun, mutta vuoden 1996 finaalissa Freeman oli mukana voittamassa Jamaikalle pronssia.


title: Michelle Freeman

text: Freemanin ennätys 100 metrillä on vuonna 1993 juostu 11,16 ja 110 metrin aidoissa vuonna 1997 juostu 12,52.


title: Mamaran kieli

text: Mamara eli minianka on Malin kaakkoisosassa asuvien miniankojen puhuma gurilainen kieli. Se kuuluu senufokielten ryhmään. Kielen puhujia on arviolta 738 000 (vuonna 2000).


title: Mamaran kieli

text: Mamaraa puhutaan Malin Sikasson alueen Koutialan ja Yorosson sekä Ségoun alueen Blan piireissä. Sen lähin sukulainen on senufokieli supyire. Mamara on yksi Malin kansalliskielistä, jota käytetään kouluopetuksen välineenä. Osa puhujista osaa myös bambaraa ja ranskaa.


title: Pyöräily kesäolympialaisissa 2016 – naisten aika-ajo

text: Vuoden 2016 kesäolympialaisten pyöräilyn naisten aika-ajo käytiin 10. elokuuta 2016 Pontalin alueella Rio de Janeirossa. Kilpailun voitti Yhdysvaltain Kristin Armstrong, toiseksi ajoi Venäjän Olga Zabelinskaja ja kolmanneksi Alankomaiden Anna van der Breggen.


title: Alanyan sankarit

text: Alanyan Sankarit on 16. marraskuuta 2015 Fox-kanavalla alkanut tositelevisiosarja, jossa tutustutaan Turkin Alanyassa lomaileviin suomalaisiin. Pääosissa nähdään Fatih, Terhi Alanya, Maisa Torppa, Pauliina, Sara, Niko Saarinen ja Henrik. Vieraina nähdään muun muassa Meiju Suvas, Danny, Laura Voutilainen, Jethro Rostedt, Tuurin tarjoushaukka-Jorma sekä vuoden 2014 Miss Suomi -finalistit.


title: Opus Dein jäsenyys

text: Katolinen järjestö Opus Dei koostuu erilaisista jäsenistä:


title: Opus Dein jäsenyys

text: Supernumeraarit on ylivoimaisesti suurin jäsenryhmä ja heitä on noin 70% kaikista jäsenistä. Termi "supernumeraari" tulee ylimääräisestä jäsenestä yhteisössä tai organisaatiossa.  He ovat täysin yhteisöön sitoutuneita maallikkojäseniä mutta eivät ole sitoutuneet elämään selipaatissa ja suurin osa heistä onkin naimisissä olevia naisia ja miehiä. Supernumeraarit tulevat kaikista yhteiskuntaluokista ja ammateista.


title: Opus Dein jäsenyys

text: Tyypillisesti supernumeraarit ovat naimisissa olevia miehiä ja naisia, joilla on maallinen ura työmaailmassa ja he elävät perhe-elämää perinteisen mallin mukaisesti. Normaalisti supernumeraarit käyttävät osan heidän päivittäisestä ajastaan rukoukseen. Sen lisäksi he osallistuvat säännöllisiin tapaamisiin ja raamattupiireihin ja muuhun hengelliseen toimintaan kuten retriitteihin. Heidän työ- ja perhevelvollisuuksiensa takia he eivät ole samalla tavalla käytettävissä organisaatiossa, kuin sen muut jäsenet mutta yleensä he tukevat Opus Deitä taloudellisesti ja tarjoavat muuta tukea mahdollisuuksiensa mukaan. Toisin kuin muut jäsentyypit, supernumeraarien ei tarvitse elää selibaatissa.


title: Opus Dein jäsenyys

text: numeraarit ovat Opus Dein toiseksi suurin jäsenryhmä ja heitä on noin 20% kaikista jäsenistä. Numeraarit ovat selibaatissa eläviä maallikkojäseniä, jotka asuvat yleensä Opus Dein omissa keskuksissa. "Numerary" on termi tarkoittaa henkilöä, joka on osa organisaation pysyvää henkilöstöä.


title: Opus Dein jäsenyys

text: Sekä miehet ja naiset voivat tulla prelatuurin numeraareiksi, mutta heidän keskukset ovat täysin eristetty toisistaan ja mies- ja naisnumeraarien välillä on vain minimaalinen yhteys. Numerarien on elettävä selibaatissa. Yleensä heillä on täysin normaali ammatti ja työura ja he antavat suurimman osan tuloistaan organisaatiolle. Vuoden 1982 sääntöjen mukaan potentiaalisten numeraarien normaalissa tapauksessa kuuluu omata akateeminen tutkinto tai vastaava ammatillinen taso tai ainakin pyrkiä saavuttamaan sellainen päästyään jäseneksi.


title: Opus Dein jäsenyys

text: Papit Opus Deissä tekee 2% jäsenistä He ovat aina olleet miespuolisia numeriaareja ja ovat yleensä eläneet maallikkojäsenenä useita vuosia, ennen papiksi vihkimistä. Papiksi vihkimisessään heidät liitetään myös Pyhän Ristin ja Opus Dein Henkilö Prelatuuria eli  Prelaatista tulee heidän piispa. Opus Dein papit noudattavat samoja harjoitteita, kuin numeraarijäsenet ja assosiaatit mukaan lukien Opus Dein keskuksessa eläminen.


title: Opus Dein jäsenyys

text: Pyhän ristin pappisyhteisö on virallinen osa Opus Deitä eli ei siitä erillinen osa. Osa pappisyhteisöstä koostuu Opus Dein prelatuurin pappeista. Muut sen jäsenet ovat perinteisiä hiippakuntien pappeja eli ovat hiippakunnan piispojen alaisuudessa. Teknisesti ottaen tällaiset hiippakuntien papit eivät ole "liittyneet" Opus Dei-jäseniksi, vaikka ne ovat liittyneet pappisyhteisöön, joka on tiiviisti sidoksissa Opus Deihin.


title: Opus Dein jäsenyys

text: Numeraariavustajat ovat naimattomia, naispuolisia Opus Dein jäseniä. Kuten numeraarit he elävät erityisissä Opus Dein keskuksissa. Toisin kuin numeraarit (jotka voivat olla miehiä tai naisia), numeraariavustajilla ei ole työpaikkoja keskusten ulkopuolella. Sen sijaan, heidän työelämänsä on omistettu keskusten tarpeiden ja kodinhoitamiseen. Numeraariavustajan on elettävä selibaatissa.